LG Electronics ‘дан уй ва бизнес учун мультизонал ҳаво алмашиш тизими\nКўп хонали уйлар ёки офисларда хоналардаги ҳаво алмашиши муаммосини қандай қилиб узун симлар билан уй интерьерини бузмасдан ва қўшимча ускуналар билан жойни банд қилмасдан ҳал этиш мумкин? Ҳаво алмаштириш тизимини ўрнатиш ҳақида ўйлар экансиз, танловни LG мульти-сплит тизимининг Multi FDX моделига қаратинг.\nMulti FDX мульти-сплит тизимларидан нафақат саноат ва тижорат соҳасида - павильонлар, офислар ва дўконларни, балки хонадон ёки коттежларни шамоллатишда ҳам фойдаланиш мумкин.\nMulti FDX’нинг оммабоплиги унинг кўп хонали бинолар учун ўзига хос ечим бўлиши билан изоҳланади. Бунинг маъноси шундаки, ташқи блокка уланиш махсус тақсимлаш блоклари орқали амалга оширилади, бу эса ички блоклар сонини 9тагача ва қувур умумий узунлигини 145 метргача етказиш имконини беради.\nБундан ташқари, Multi FDX ташқи блоки ёрдамида бинода керакли микроиқлимни яратишингиз мумкин. Инвертор принципида ишлаши тизимнинг харидоргир бўлишини таъминлайди, чунки мульти-сплит тизим аниқ, бир текис ва сифатли ишлайди. Тизим таркибига кирувчи инвертор керакли шамоллатиш ҳароратига тез ва аниқ эришишни таъминлайди ҳамда у бутун иш вақти давомида сақланиб туради. Инверторнинг бир текис ишлаши туфайли электр тармоғидаги кескин сакрашлар ва пасайиб кетишлар содир бўлмайди ва бу кондиционернинг кутилмаганда ўчиб қолишига йўл қўймайди.\nМаиший кондиционерлардан фарқли ўлароқ, мульти-сплит тизими ортиқча жой эгалламайди ва ҳар қандай интерьерга мос келади. Бундан ташқари, фойдаланувчилар бино дизайнига мос келадиган ўнта турли хил кондиционер ички блокларини танлашлари мумкин.\nҚўшимча маълумот олиш учун LG мижозларни қўллаб-қувватлаш хизматининг 0-800 120-22-22 рақамига қўнғироқ қилинг. Ушбу рақамга Ўзбекистон бўйича қўнғироқ қилиш бепул. Муҳими, рақам тўлиқ терилади.


ДЕПУТАТЛИК НАЗОРАТИ - Ўзбекистон овози газетаси\nислоҳотлар самарасини оширишга хизмат қилади\nДепутат аҳоли томонидан давлат ҳокимиятининг олий, маҳаллий вакиллик органларига сайланган шахсдир. Ҳар бир депутат ўзини депутатликка номзод этиб кўрсатган сиёсий партия, сайловчилар билан доимий равишда алоқа боғлаб туради, ваколатлари доирасида вакиллик ҳокимиятида уларнинг манфаатларини ифода этади.\nПрезидентимиз 2010 йил январда бўлиб ўтган Олий Мажлис Қонунчилик палатаси ва Сенатининг қўшма мажлисидаги маърузасида алоҳида таъкидлаган эди: «Парламентимиз ва маҳаллий вакиллик органлари — Кенгашлар олдида турган иккинчи ғоят муҳим вазифа — бу қабул қилинган қонунларнинг ижро этувчи ҳокимият, яъни ҳукумат томонидан марказда, ҳокимликлар томонидан эса жойларда қандай бажарилаётгани устидан қатъий парламент назоратини, депутатлик назоратини ўрнатишдан иборатдир».\nДарҳақиқат, назорат қилиш депутатнинг асосий функцияларидан биридир.\nХўш, депутат қандай масалалар устидан назорат олиб бориши керак? Депутат назоратини амалга оширишнинг қандай механизми бор? Назорат борасида депутат қандай ҳуқуқ ҳамда ваколатларга эга?\nЖўрақўзи ҚЎЛДОШЕВ, Олий Мажлис Қонунчилик палатаси депутати, ЎзХДП фракцияси аъзоси:\n— Бугун мамлакатимизда амалга оширилаётган ислоҳотлар, ҳаётдаги ўзгаришлар турли даражадаги депутатлар масъулиятини кундан кун оширмоқда. Сабаби парламент жамиятни ҳаракатга келтирувчи сиёсий институт ҳисобланса, халқ депутатлари маҳаллий Кенгашлари ҳудудларда ислоҳотларнинг самарали амалга оширилишига ҳал қилувчи таъсир кўрсатади. Шундай экан, албатта, депутатлар мазкур жараённинг марказида бўлиши талаб этилади.\nДепутат ўз сайлов округида аҳолини тегишли ҳокимият вакиллик органининг иши тўғрисида мунтазам хабардор қилиб, қонунлар ва ҳокимият вакиллик органлари қарорлари бажарилишини ташкил этиш ҳамда назорат қилишда фаол иштирок этади. Жамоатчилик фикрини, аҳолининг талаб ва эҳтиёжларини ўрганиб, булар ҳақида тегишли давлат ҳокимияти органини хабардор қилади. Қисқа қилиб айтганда, давлат ҳокимияти билан фуқароларни ўзаро боғлайдиган мустаҳкам кўприк вазифасини ўтайди.\nАгар шу жараёнда қонунларнинг қандайдир шаклда бузилиши, ижроси суст олиб борилаётгани аниқланса, бу ҳолат юзасидан барча давлат органлари ва жамоат бирлашмаларига, мулкчилик шаклидан қатъи назар, корхоналар, муассасалар ва ташкилотлар, уларнинг мансабдор шахсларига мурожаат қилиш ва ўртага қўйилган масалани кўриб чиқишда иштирок этиш ҳуқуқига эга.\nДепутат ўзининг мазкур ваколатларидан самарали фойдаланиши ўз-ўзидан депутатлик назорати амалга ошишини таъминлайди.\nАбдулла АБДУХАЛИЛОВ, Ўзбекистон Миллий университети сиёсатшунослик кафедраси катта ўқитувчиси:\n— Депутатлик назорати ҳудудларда аҳолини ўйлантираётган, қизиқтираётган масалалар устидан олиб борилиши керак. Негаки, депутатлик назорати бир масала бўйича бир кишининг эмас, балки кўпчиликнинг фикр юритиши, муаммони чуқур ўрганиши ва унга ечим топишга биргаликдаги ҳаракати натижаси бўлади.\nДепутат жойларда ўз сайловчилари билан йиғилишлар, меҳнат жамоалари, фуқароларнинг ўзини ўзи бошқариш органлари, сиёсий партияларнинг бошланғич ташкилотларида аҳоли билан учрашувлар ўтказади. Уларда кўтарилган масалалар, муаммолар бўйича тегишли ташкилотларга мурожаат қилган ҳолда депутатлик назоратини олиб боради.\nШунингдек, қонунларда депутатларнинг сайловчилардан тушган таклиф, ариза ва шикоятларни кўриб чиқиши, уларни ўз вақтида ҳал этиш чораларини кўриши, фуқароларни мунтазам равишда қабул қилиб, сайловчилар олдида вақти-вақти билан ҳисоб бериб туриши кўрсатилган.\nШу жараёнда кўтарилган масалалар депутат томонидан тегишли ташкилотларга олиб чиқилиши депутатлик назорати механизмларидан саналади.\nКомил АЧИЛОВ, Ўзбекистон ХДП Кармана туман кенгаши раиси, халқ депутатлари туман Кенгаши депутати:\n— Депутатнинг асосий вазифаларидан бири қонунлар ва ҳокимият вакиллик органлари қарорларининг бажарилишини ташкил этиш ҳамда назорат қилишда иштирок этишдан иборат.\nШу орқали жамоатчилик фикри, аҳолининг талаб ва эҳтиёжларини ўрганади, улар асосида тегишли қонунлар ва қарорлар лойиҳаларини тайёрлаш чоғида ўз таклифларини киритиш имкониятига эга бўлади.\nАйтиш керакки, ҳудудлар ва иқтисодиёт тармоқларида учраётган хато-камчиликларни бартараф этиш маҳаллий Кенгашлар депутатларининг депутатлик назоратини қанчалик даражада таъсирчан олиб боришига ҳар жиҳатдан боғлиқ.\nБу — жойларда қонунлар ижроси самарадорлиги, ижро ҳокимияти фаолиятининг халқчиллигини оширади, энг муҳими, ҳудудларни ижтимоий-иқтисодий ривожлантириш бўйича ҳаётий таклифлар кўпаяди, янги-янги ғоялар амалга ошиши учун йўл очилади.\nМақолада долзарб аҳамиятга эга бўлган масала кўтарилди. Ҳақиқатан ҳам жойларда ижтимоий-иқтисодий ислоҳотлар самарадорлигини ошириш, учраётган муаммоларнинг ечимини топишда қатъий депутатлик назоратини ўрнатиш муҳимдир.\nХўш, айни пайтда депутатларимиз депутатлик назоратини қай даражада олиб бормоқда? Идора ва ташкилотларнинг депутатлик назоратига муносабати қандай? Депутатлик назоратининг натижалари нималарда кўринмоқда, партиямиз электорати ҳаётида қанчалик даражада аҳамиятга эга бўлаяпти?\nБу борада турли даражадаги депутатлар, партия фаоллари, сиёсатчилар, бошланғич ташкилотлар етакчиларининг фикр-мулоҳазаларини кутамиз.


Рус аёлларини ярми узини совук, яъни фригид деб хисоблайди, ёки хеч качон севги лаззатини тотиб курмаган булади, ярми эса бунинг тсскарисидир. Эркак аёлни икки сони орасига. Бировни айблама, бекордан бекор. Окил, одил фарзанд хаёт кувончи. Рашк килсалар хафа булманг ёрингиздан. Ёмонга хам яхшилик килинг.\nТухмат тошин отаверар номардлар хуп. Ёмон одамларга хавас килмайди. Уйлаган уйлари, барчаси бекор.\nБу холат аёлда эркакка нисбатан хакконий норозилик тугцириши мумкин. Бу ерларга таъсир килиш жинсий алока олдидан тугиладиган севги тимсолидир. Тажрибали хотин ёш жувонга савол бериб: Суйса она факат фарзандин суяр.\nИталиялихлар севги уйини билан машинада ёки поезда шугулланишни жуда ёктиралилар, аммо лекин чумилиш инмон, истирохат богида хам бу иш билан шугулланиш улар учун катта кайф бакишлайди.\nХеч ким билмас аммо бил шуни. Агар эркак жинсий алокагй шошилса катта хато килади.\nМазкур усулни 15 кун лавомида кунига икки мартадан амалга ошириш мумкин эсдан чикарманг: Голиб булди охир окибат. Бу усул уругни бир жойда туплашга ва бир вактнинг узида хар кандай аёлларда буладиган кон кетишнинг олдини олишга каратилган.\nХатто эркаларкан оёгин упиб. Буни албат худо билади. Яхши ният килинг сиз факат. Бу холатда эркак лошадо жинсий уйгониш доим оркада колишини эсдан чикармаслити керак.\nШундай экан азиз дустларим. Оллох номи тушмасин хеч тилингиздан. Guruhimizda asosan Yoshlar, keling bundan foydalanib Yoshlarni bunga munosabatini va «Oila Ajrashishlari» sa.\nЯхшилик хам аслида бир сир. Жинсий алока табиат инъом этган ходиса булиб, тиббий тилда коитус дейилади.\nИшларим юришиш учун нима қилсам болади — Онлайн савол-жавоб\nУйлайдики улар, менда пулим бор. Аёл кишининг жинсий кузгалувчанлиги узгарувчан, у аёлнинг эркакка булган муносабатига боглик. Кинзиннинг ёзишича, у текширувдан утказган ккилса минг киши алока давом этиш вакти хакида, шунча фикр билдирганлар. Биринчи севги Ёддан чикмас биринчи севги.\nНомард одам борар турли хаёлларга.\nСабр унга бегона булди. Кунинча аёлдар, эркак лошащи кушилишидан олдйн, тезлан ечиниб, курпа тагига киришга, чирокни учиришга харакат киладилар. Упса факат ёмгир упсин юзингиздан. This person does not have the access to this photo.\nОллохим асрасин бизни илойим. Яшанг инсон булиб сиз бу дунёда.\nГузал кузлар билан хаётга бокчи. Ёки 3 — 5 дакиками? Бу жинсий алока вакти севги билан хакикий шугулланиш булиб, фарзанднинг дунёга келишига сабабчи булади. Барчаси баробар угилми кизми.


hidoyat.uz – “Мовароуннаҳр” нашриётининг сайти - КЕНИЯ\nМайдони: 582 650 кв.км.\nПойтахти: Найроби шаҳри.\nЙирик шаҳарлари: Найроби, Момбаса.\nАҳолиси: 44 500 000 нафардан ортиқ.\nПул бирлиги: Кения шиллинги.\nЖўғрофий ўрни. Кения Республикаси Шарқий Африкада жойлашган. Шимолда Эфиопия, шарқда Сомали, жануби-ғарбда Танзания, ғарбда Уганда ва шимоли-ғарбда Жанубий Судан билан чегарадош. Жануби-шарқий қирғоқларини Ҳинд океани, ғарбини эса Виктория кўли сувлари ювиб туради. Ҳинд океани соҳили узилма тоғлардан иборат, тик ва кам парчаланган. Мамлакатдаги энг юқори чўққи Кения тоғида бўлиб, баландлиги – 5199 метр. Кения иқлими экваториал бўлиб, соҳилда ҳарорат иссиқ, ясситоғликда салқинроқ. Дарёлари саёз, қисқа, айримларидагина кема қатнайди. Йириклари: Тана, Галана. Кўллар кўп, энг каттаси Рудолф кўли. Мамлакатнинг шарқий ерлари жигарранг-қизил тошлоқ, камҳосил, аксари шўр тупроқли. Виктория кўли қирғоқлари қизил-қўнғир, Ҳинд океани соҳили қора ва бўз тупроқли. Шимолида тиканли ўрмонлар ва бутазорлар, чўлга айланаёзган саванналар, ғарбида бўйдор ўтлар, тоғ этакларида сернам тропик ўрмонлар, тоғларида ўтлоқлар бор. Ёввойи ҳайвонлардан фил, каркидон, зебра, қўтос, жирафа, арслон, маймун, дарёларида эса тимсоҳ ва бегемотлар учрайди. Саво, Сибилон, Маун-Кения, Меру ва Абердер каби қўриқхоналари ва миллий боғлари кўп.\nТарихи. Кения ҳудудида илк палеолит даврида ҳам халқлар яшагани маълум. Ҳозирги аҳолисининг кўпчилиги XIV–XIX асрларда Африканинг турли жойларидан келган банту ва нилот қабилаларидан тарқалган. Милоддан аввалги V–VI асрларда Кенияга юнон, миср, хитой, араб денгиз сайёҳлари ва савдогарлар келиб-кетиб турган. VII–VIII асрларда қишлоқлар, XI–XV асрларда шаҳарлар пайдо бўлди. XVI асрда португаллар Кениянинг шарқий қисмини босиб олди. Кейинчалик Буюк Британия қул савдосига қарши кураш баҳонаси билан Кенияни ўз таъсири остига ола бошлади. Мустамлакачилар маҳаллий аҳолидан унумдор ерларни тортиб олди. Африкаликлар махсус ажратилган жойларда яшашга мажбур этилди, ирқий камситилди. Шундан кейин мустамлакачиликка қарши сиёсий Кикуйю ташкилоти тузилиб, мажбурий меҳнат бекор қилиниши, солиқлар қисқартирилиши, маориф тизими яхшиланиши ва тортиб олинган ерлар қайтариб берилишини талаб қилди. Қирқинчи йиллар охирида озодлик ҳаракати янада кучайди. 1952 йилда бошланган қўзғолон тўрт йил давом этди ва шафқатсизларча бостирилди.\n1960 йил тузилган Кения африкаликлар миллий иттифоқи (КАМИ) мамлакат мустақиллигини талаб қилди. 1961, 1963 йиллари ўтказилган сайловларда КАМИ ғолиб чиқиб, биринчи миллий ҳукуматни тузди. 1963 йил 12 декабрда Кения мустақил давлат деб эълон қилинди. 1966 йилдан БМТ аъзоси. Миллий байрами 12 декабрь – Мустақиллик куни.\nИқтисоди. Кения аграр мамлакат. Ялпи ички маҳсулотда қишлоқ, ўрмон хўжалиги ва балиқчиликнинг улуши 24 фоиз, саноатнинг улуши 10 фоизга яқин. Иқтисодининг асоси қишлоқ хўжалиги маҳсулотлари бўлиб, мамлакат экспортининг 3/4 қисмини ташкил этади. Асосий экинлари – кофе, чой, пиретрум, пахта, шоли, буғдой, шакарқамиш; ички эҳтиёжлар учун маккажўхори, маниок, тариқ, жўхори, арпа етиштирилади. Чорвачилик ва паррандачилик ривожланган. Қишлоқ хўжалиги хомашёсини қайта ишловчи корхоналар ва ҳунармандчилик устахоналари саноатнинг асосидир. Кончилик саноатида табиий сода, каолин, гипс, ош тузи тайёрлаш устун, мис, қўрғошин, кумуш ҳам қазиб олинади. Йирик саноат марказлари: Найроби, Момбаса, Кисуму, Накуру, Тика, Элдорет шаҳарларидир. Маҳсулотларни Буюк Британия, Голландия, Уганда, Танзания, Америка ва Покистонга экспорт қилади. Нефт маҳсулотлари ва автомобил эҳтиёт қисмларини Бирлашган Араб Амирликлари, Ҳиндистон, Хитой, Саудия Арабистони, Жанубий Африка Республикаси ва Япониядан импорт қилади.\nСайёҳлик асосий даромад манбаларидан бири, ёввойи табиати, энг йирик пушти фламинголари ҳамда “Сўнган вулқон” бутун дунёдан сайёҳларни жалб қилади.\nАҳолиси. Аҳолисининг 66 фоизини бенуэ-конго тилларида сўзлашувчи маҳаллий халқлар ташкил этади. Бундан ташқари, ҳиндлар, оврупаликлар ва араблар ҳам яшайди. Аҳолининг 70 фоизи қишлоқ хўжалиги билан шуғулланади. Расмий тиллар – суахили ва инглиз тилларидир. Жами аҳолининг 26 фоизи шаҳарларда яшайди.\nИслом дини Кенияга милодий VII асрдан бошлаб кириб кела бошлаган. Х аср бошларида келган араблар суахими халқлари билан чатишиб, янада кенг тарқалган. Кейинчалик мусулмонлар сони ҳиндистонлик ва покистонликлар эвазига кўпайди. Ҳозир мамлакатда беш миллионга яқин мусулмон истиқомат қилади. Уларнинг кўпчилиги мамлакат шимолида бўлиб, араблар, банғоллар, бонилар ва бошқа миллат вакилларидир. Мусулмонларнинг аксарияти аҳли сунна ва жамоанинг шофиъийлик мазҳабидадир. Мамлакатда 100 га яқин масжид фаолият юритади. Пойтахтдаги энг катта “Марказий” жоме масжиди республикага келадиган сайёҳлар учун диққатга сазовор маскан ҳисобланади. 1902 йили Саид Абдуллоҳ Ҳусайн томонидан барпо этилган ушбу жоменинг кумушдан ишланган уч гумбази ва ажойиб услубдаги икки минораси шаҳар кўркига кўрк қўшиб келмоқда. Мажмуа, асосан, катта хонақоҳ, кутубхона ва ўқув марказидан иборат.


Жиззах вилоятида шошилинч ва тез тиббий ёрдам соҳасида амалга оширилган ишлар - Review.uz\nЖиззах вилоятида шошилинч ва тез тиббий ёрдам соҳасида амалга оширилган ишлар\nИқтисодий тадқиқотлар ва ислоҳотлар маркази Жиззах филиали томонидан Жиззах вилоятида шошилинч ва тез тиббий ёрдам кўрсатиш соҳасида 2022 йил 1 апрель ҳолатига амалга оширилган ишлар таҳлил қилинди.\nБугунги кунда вилоятда Республика шошилинч тиббий ёрдам илмий маркази Жиззах филиали, 13 та субфилиал, 49 та тез тиббий ёрдам шохобчалари фаолият олиб бормоқда, биринчилар қаторида “Call center” фаолияти йўлга қўйилган.\nАҳолини, жумладан, вилоят чекка ва олис ҳудудларида яшовчи фуқароларга тез тиббий ёрдам хизмати билан қамраб олиш борасида жорий йилнинг апрель ойида Бахмал туманида туман марказидан 80 км масофа узоқликда жойлашган “Музбулоқ” қишлоқ фуқаролар йиғинида “Музбулоқ” оилавий шифокорлик пунктида тез тиббий ёрдам бригадасининг фаолияти йўлга қўйилди. Жорий йил якунига қадар қўшимча 4 та тез тиббий ёрдам бригадасининг фаолияти йўлга қўйилади.\nВилоятда тез тиббий ёрдам тизимида жами 125 та, шундан, 96 та “Дамас”, 17 та “Hunday”, 4 та “Nissan”, 3 та “Toyota”, 5 та “Volkswagen Caddy” русумли тез тиббий ёрдам автомашиналари хизмат кўрсатмоқда. Барча автомашиналар GPS қурилмалари билан таъминланган. Фойдаланилганига 8 йилдан ортиқ бўлган автотранспортлар 29 тани ташкил этади.\nЖорий йилнинг ўтган даври давомида 5 дона “Volkswagen Caddy” русумли тез тиббий ёрдам автомашиналари олиб келиниб, йил якунига қадар қўшимча 15 дона ушбу русумдаги тез тиббий ёрдам автомашиналари билан таъминланади.\nТез тиббий ёрдам бригадаларида фаолият юритаётган автотранспорт воситаларида 16 дона ИВЛ, 16 дона механик отсос, 16 дона дефибрлятор, 77 дона ЭКГ тиббий жиҳозлари билан таъминланган. (47 дона ЭКГ, 124 дона Глюкометрга эҳтиёж мавжуд.)\nТез тиббий ёрдам хизматига 2021 йилда 496 024 та, 2022 йилнинг биринчи чорагида 117 585 та чақириқлар келиб тушиб, 2021 йилда 5 249 та (1,05%), 2022 йилда 1-чорагида 1 283 та (1,1%) чақириқлар кечикиб бажарилган. Кечикиб бажарилган чақириқлар таҳлил қилинганда кечки кунлик чақириқларнинг 50-60% 18:00 дан 02:00 гача келиб тушиши, сурункали касалликлари бор беморлар томонидан бир кунда 2 ва ундан ортиқ чақириқлар тушиши кузатилган.\nТошкент шаҳар тажрибаси асосида 2021 йил декабрь ойида 76 нафар тез тиббий ёрдам ходимлари малакасини ошириш учун ўқув курсига жалб қилинди. Жорий йилнинг 6-20 май кунлари яна 50 нафар тез тиббий ёрдам ходимлари малака ошириши учун ўқув-семинарини ташкил этиш белгиланган.


Қўқон шаҳри марказида БТР ва ниқобли аскарлар. 6 декабрь 2013 йил.\n6 декабрь куни эрталабдан Қўқон шаҳри аҳолиси ғайриоддий манзаранинг гувоҳи бўлди. Шаҳар ҳокимияти биноси олдига кириб келган БТР ва қуролланган ниқобли аскарлар шаҳар аҳолиси қалбига қўрқув солди.\nБу ҳақда хабар қилган Озодликнинг Қўқондаги манбасига кўра, қора ниқоб тақиб олган аскарлар оддий йўловчиларни ҳам тўхтатиб ҳужжат текширишга киришган:\n- Қўқонда тинчликка ўхшамаяпти. Аскарлар юриб телефонларни титяпти. Эрталаб ўқишга кетаётганимда ҳокимиятнинг биноси олдида БТР ва аскарлар турган экан. Иккита ниқобли аскар мени тўхтатиб ҳужжат сўради. Ҳужжатим уйда десам, телефонимни олиб титди. Бир-иккита расмлар бор эди, чипини олиб қўйди,- деди манба.\nУнинг айтишича, шаҳардаги Худоёрхон тарихий мажмуаси ёнида, стадионда ва яна бошқа муҳим объектларда қуролланган ниқобли аскарлар тўпланган.\nБироқ, қўқонлик ҳуқуқшунос Эргашбой Қўшматов ҳам шаҳарда қуролланган аскарлар пайдо бўлганини тасдиқлар экан, бу уларнинг ҳарбий машқлари бўлса керак, деди:\n- Мен ҳам ўтдим ўша жойлардан. Солдатлар бор, турибди. Ҳокимиятнинг олдида танк ҳам турибди. Машқ бўляпти, дейишди. Аммо тинчлик, ҳар ерда одамларни текшириб сўраяпти, лекин менга индашгани йўқ,- деди Эргашбой Қўшматов.\nҚўқон шаҳар ички ишлар бўлимининг ўзини таништирмаган мулозими Озодлик билан суҳбатда шаҳарда ҳарбийлар ва оғир ҳарбий техникаларнинг пайдо бўлишини режалаштирилган тадбир дея изоҳлади:\n- Бизнинг ҳарбийлар билан бирга ўтказадиган одатдаги ученияларимиз бу. Янги йил келяпти, байрамолди тадбирларимиздан бири бу,- деди Қўқон шаҳар ички ишлар бўлимининг ўзини таништирмаган мулозими.\nЎзбекистонда аҳоли яшайдиган минтақаларда ҳарбий машқларнинг ўтказилиши камдан-кам кузатиладиган ҳолат.\nҚўқонликларнинг айтишларича, олдиндан огоҳлантирмасдан шаҳар марказига бирданига ҳарбий оғир техникалар ва қуролланган ниқобли аскарларнинг кириб келиши аҳолини хавотирга солиб қўйган.


Юртимизнинг моҳир чавандозлари мамлакат чемпионатида беллашишмоқда\nЮртимизнинг моҳир чавандозлари мамлакат чемпионатида беллашишмоқда 07.04.2021 17:56\nҲозирда мусобақа доирасида конкур, от йўрттириш ва учкураш бўйича икки кунлик натижалар бўйича ғолиблар аниқлаб олинди.\n“Universal Jumping Agro” от спорт клубида конкур йўналишида беллашувлар ўтказилган бўлса, Ўзбекистон Республикаси Миллий гвардия қўмондонлиги қошидаги от спорти бўйича Республика олий спорт маҳорати мактаби от йўрттириш беллашувларига мезбонлик қилди. Таъкидлаш жоиз, конкур беллашувларида турли тоифаларда иштирок этган Саидамирхон Турғунбоев деярли барча йўналишларда ғолиб ва совриндорлар қаторидан жой олмоқда. Конкур баҳсларининг ғолиб ва совриндорлари:\n6 апрель кунги ғолиб ва совриндорлар:\nА категорияси, 130 см (тўсиқ баландлиги)\n1. Умид Камилов (“Рокси Бажа”, от лақаби)\n3. Саидамирхон Турғунбоев (Яфур)\nВ категорияси, 120 см\n2. Саидамирхон Турғунбоев (Чаман)\nD категорияси, 120 см\n2. Оқил Собиржонов (Кечмекер)\n7 апрель кунидаги ғолиб ва совриндорлар:\nА категорияси, 140 см\n1. Саидамирхон Турғунбоев (Яфур)\nВ категорияси, 125 см\n1. Саидамирхон Турғунбоев (Чаман)\nD категорияси, 130 см\n3. Саидамирхон Турғунбоев (Амбасадор)\nОт йўрттириш беллашувлари ҳам ўзининг қизиқарлилиги билан ажралиб турибди. Ҳозиргача ўтказилган беллашувларда қуйидаги чавандозлар ўз тулпорлари билан совринли ўринларни қўлга киритишди:\n1. Феруза Абдуллаева – (Лидия)\nЭртага барча йўналишларда финал баҳслари бўлиб ўтади. Қайд этиш жоиз, 10 апрель куни от спортида яна бир муҳим тадбир бўлиб ўтиши кутилмоқда. Шу куни “Ўзбегим отлари” от спорти клубида мамлакатимизда илк бор 100 км масофага отда юриш бўйича халқаро мусобақа ташкил этилади. Унда юртимиз чавандозлари қатори қўшни Республика вакиллари ҳам қатнашишади.\nМуҳаммадқодир Тоштемиров: "Бу медалларда кўпчиликнинг хиссаси бор"\nОсиё чемпионати. Муҳаммадқодир Тоштемировдан икки кумуш ва битта бронза медали\nОсиё чемпионати. -81 кг вазн тоифаси вакиллари даст кўтариш машқини якунлашди\nОсиё чемпионати. Яна бир ҳамюртимиз иштирокини якунлади


Биринчи ўн кунлик ўтгандан кейин – Ислом Нури\nБиринчилар маррага етиб бўлдилар, тарих бизга ўз саҳифаларида Бакр ибн Абдуллоҳнинг сўзларини сақлаб қўйибди: “Ким замонамиздаги энг илмли кишига қарамоқчи бўлса Ҳасан Басрийга қарасин, биз ундан илмлироқ кимсани кўрмадик. Ким замонамиздаги энг тақволи кишига қарамоқчи бўлса, Ибн Сийрийнга боқсин, у баъзи ҳалол нарсаларни гуноҳ бўлишидан қўрқиб тарк қиларди. Ким замонамиздаги энг ибодатли кишига боқмоқчи бўлса, Собит ал-Бунонийга қарасин, биз ундан кўра ибодатлироқ кишини учратмадик. Ким замонамиздаги энг зеҳнли, пайғамбар ҳадисини эшитганидек айтиб берадиган кишини кўрмоқчи бўлса, Қатодани кўрсин.” Қани энди, сиз билан биз ҳам ўшалардан биттаси бўлиб қолсак! Бизга нақл қилингани уларнинг кундалик ҳолатлари эди. Улар Рамазонда қандай бўлган эканлар-а?!\nЯна бир савол такрор, такрор келади… Рамазон кириб келган кунлардаги севинч ҳарорати ҳали ҳам борми? Қалбларимиз бу ойни улуғламоқдами? Унинг боҳордек кунларини қадрламоқдами? Ёки шуурларимиз хайрларга бой замонда аввалгидек сўниб қолдими? Ибодатлар онида заифлашиб қолдими? Салаф солиҳларимизни Аллоҳ раҳм айласин, уларнинг ҳаёти қисса қилинса, ҳудди хаёлий нарсаларга ўхшаб кетаверади. Улар ҳақида тарих шундай дейди: Авзоий айтади: “Саид ибн Мусаййибга хос бир фазилат бор эди, биз уни бошқа тобеинларда бўлганини билмаймиз. Қирқ йил давомида бирон намозда жамоатдан қолмаган, шундан йигирма йилида одамларнинг елкаларини кўрмаган” (яъни, биринчи сафда намоз ўқиган).\nМасруқнинг аёли айтади: “Аллоҳга қасам, Масруқ намозда узоқ туриши боис оёқлари шишмаган ҳолда бирон кун тонг оттирган бўлса. Мен унга раҳмим келиб, орқасида йиғлаб ўтирардим, агар тун узайиб кетганидан чарчаб қолса, ўтириб намоз ўқирди, лекин намозни тарк қилмасди. Намозидан бўшаган пайт кучсизланганидан ҳудди туя эмаклагандек эмаклаб қоларди.”\nАбу Муслим айтади: “Агар мен Жаннатни ёки Дўзахни кўз ўнгимда кўрсам, кўпроқ амал қилиш ҳаёлимга келмайди. Агар менга Жаҳаннам қизиб бўлибди дейилса, амалимни зиёда қила олмайман.” У яна шундай дерди: “Муҳаммад соллаллоҳу алайҳи ва салламнинг асҳоблари биздан Расулуллоҳга ўзиб кетганмиз деб ўйлайдиларми? Аллоҳга қасам, мен ул зотга етишишда уларнинг орасига сиқилиб, тиқиламан, токи улар ўзларидан кейин мард кишиларни қолдирганларини билсинлар.”\nМана шундай ажойиб хабарлар соясида, айтингчи, қанча намозлар жамоатда ўқилмай зое бўлди? Қанча нафл ибодатлар “зарур” ишлар туфайли йўқ бўлди? Айтингчи, қанча биродарларнинг гўштларини чайнадик? Кўзларимиз ҳаромларга қараб, бизга қанча хиёнат қилди? Оёқларимиз қанча гуноҳ қадамларини ташлади? Холиқимиз ва ўзимиз ўртамиздаги қанчадан қанча пардаларни йиртиб ташладик! Эй Аллоҳ, хатоларимизни кечир, солиҳ бандаларингга инъом этганинг Тўғри Йўлингга бошла!\nТакрорланаётган саволлардан бири: Ҳой, даъватчилар, мураббийлар – барака топкурлар- қани менга фақат Рамазон ойида жамиятимиз ва динимизга тақдим қилган хизматларингизни санаб беринг-чи! Сиз динингизни намойиш қилишда қанчалар муваффақиятга эришдингиз, сотувчи молини қанчалар чиройли намойиш қилса, шунчалик фойда қилади. Сизлар динингизни чиройли йўллар билан кўрсатишга ҳақлироқсиз. Жамиятга нима тақдим қилдингиз, маҳалла масжидида, қўни қўшниларга, қариндошларга хуллас калом сизнинг яхшилигингизга энг ҳақли кишиларга нима бердингиз? Саволлар такрорланаверади, бу саволларга жавоб бериш учун Рамазон энг қулай фурсат эмасми? Мен шундай бўлишини умид қиламан. Мен сиздан истайдиган нарса, эй азиз биродарим, ким бўлишингиздан қатъий назар, сиз ўзингизни даъватчи, мураббийлар карвонидан чиқариб олманг. Сиз қандай шароитда яшаманг Исломга даъват шахсий масъулиятдир. Биз масъулиятдан қочишга устаси фаранг бўлганимиз ҳолда, қўлимиздан тутиб, бу бепоён чўлда йўқотиб қўйган йўлимизга солиб қўядиган бир мушфиққа муҳтожмиз. Абу Исҳоқ ал-Фазорий дейдилар: “Мен Авзоий ва Саврийларнинг мислини кўрмадим. Авзоий ҳалқ билан бирга эди. Саврий эса хос кишилар билан эди. Уммат учун улардан бирини танлаш ихтиёри менга берилса эди, Авзоийни танлаган бўлардим.”


«Қатл этилган дарахтлар». Сирдарёда мевали дарахтлар кўкаришга кирмай пайҳон қилинди\nХалқимизда «Бир йил кейинни ғамини есанг дон, ўн йил нарини ўйласанг дарахт эк» деган нақл бор. Азалдан дарахт экиш аждодларимиз учун бир қадрият бўлиб келган. Уларни пайҳон қилиш эса қаттиқ қораланган.\nНавбатдаги мурожаат Сирдарё вилояти, Боёвут тумани, «Т.Латипов» СИУдан бўлди. Мурожаатда айтилишича, ушбу мавзеда кўплаб фуқаролар фойдаланиб келган мевали дарахтлардан иборат 17 гектарли боғ пайҳон этилган.\nҲудудда бизни бир гуруҳ ёши улуғ боғбонлар кутиб олишди. Уларнинг шикоят сўзлари қуйидагича бўлди.\n«Бу ерда 5-6 йилдан бери боғ қилаётган эдик. Ўзим анча вақтдан бери гилос етиштираман. Ўтган йили ўз жойимдан 150 килограмм гилос ҳосили олганман. Бу йил 300 килограммга яқин ҳосил чамалаётгандик. Ҳеч кимдан сўрамай, ҳеч кимни огоҳлантирмасдан тракторлар билан киришда-да, боғимизни бузиб кетишди. Ҳокимиятда қанақадир қарор қабул қилинган бўлса, бир оғиз огоҳлантириш керак эмасмиди? Биздан сўрашса, декабрда ёки бошқа қулай вақтда бузишса майли дердик. Бузиб ташлайверадими? Ахир, бу ҳосил-ку?», дейди Эркин Мусулмонов.\n«Бу жойларни вақтида ҳужжатлаштириб олгандик. Кейинроқ 1 гектар бўлмайди, 3 гектардан қиласизлар дейишди. Кейин бир киши зиммасига олса, қолганлар ёнида ижрочи боғбон бўлди. Боғ қилиб қараб юрар эдик. Энди эса дарахтларни гуллаган вақтида кесиб ташлашди. Пайҳон қилинган дарахтларни кўрсатишим ҳам мумкин.\nБитта дарахтни кессак, экологиядан келиб 3-4 миллион сўм жарима қўяди. Бу ерда 4 минг тупга яқин кўчат бор. Битта дарахтни униб-ўстиришнинг ўзи бўлмайди. Энди оғзимиз мевага тегади деганда шартта бузди кетди. Бизнинг эртамиз борми-йўқми ҳали? Биздан боғ қолсин деб қилган эдик», дейди Маҳмуджон Рахматов.\n«Бу жойимиз 17 гектар боғ эди. Бузамиз деб туриб олишди. 6 март кунидан олдинроқ прокуратурадан келиб – «Бу боғ ўзларингга қолди. Кўчатларинг бўлса уни қилинглар. Кейин бизга буғдой етиштириб берасизлар. Маълум миқдорда топширасизлар», дейишди. Хўп деб 1,5 миллион сўмдан харажат қилдик. 6 март куни эса бузиб ташлашди. Президентга раҳмат. Боғ қилинглар, ерига полиз экинларини экинглар деяпти. «Сизлар нега ундай қиласизлар» дедик. Кўкариб турган нарсани пайҳон қилиш – бир одамни ўлдирган билан баробар-ку? Менинг 300та кўчатим бор эди. Олма, ўрик кўчатлари эди», дейди афсус билан Пирмамат Холматов.\n«Ҳокимнинг олдига бордик. Ҳоким бандлиги сабабли ўринбосари билан кўришдик. У киши боғларимиз бу йил қолишини айтди. Президентимиз ишчи ўрни яратинглар деяпти. Бу ерда қанча одам ишларди?! Битта қиз етим болаларини боқаётган эди. Энди уларнинг барчасининг тақдири сўроқ остида қолмоқда», дейди мурожаатчилардан бири Лутфулла Жумаев.\nБузилган боғни кўрдик. Боғбонлар «Боғни экин майдонига айлантирса майли эди. Аммо бу мавсумда эмас бошқа вақт қилса бўлар эди-ку?», дея эътироз билдиришмоқда.\nАйни табиат жонланган, новдалар кучга кирган вақтда бундай иш тутилиши ғалати.\nПайҳон қилинаётган боғларнинг ёнида йўқ қилиниши кутилаётган яна бир боғ бор экан. Ушбу боғнинг эгалари билан суҳбатлашдик.\n«Мана шу бизнинг боғимиз бўлади. Мен ҳокимга бордим. Ҳокимни учрата олмадим. Кечқурун участка нозири келди. Бу ерни ҳам бузамиз дейишди. Оиламиз билан шу ерда меҳнат қилдик. 3 фарзандимнинг суяги шу ерда қотди. Битта фарзандингиз калтак еса, жонингиз оғрийдими?! Бу дарахтларни битта жойи синса бизнинг ҳам жонимиз оғрийди. Бу ерда экинлар экканмиз. Билмадим, бу ерни бузишга кимлар жавоб беради? Бирон нарса қилиш керак бўлса ўзимиз қилайлик. Бу гилосларимизни ўзимизнинг қишлоқдагилар ейди, эл-у юрт ейди. Картошкаларимни одамлар арзон нархда олишади. Бозорга олиб чиқсам ярмини олиб чиқарман. Агар бу ерни олиб қўйса, шу ерда меҳнат қилаётган 150га яқин киши ишсиз қолади. Улар нима қилишади? Россияга кетиб ишлашга мажбур бўлишади. Оналар соғинчдан қийналади, оилаларда ҳаловат йўқолади. Болалар тарбияси-чи? Шу болалар ўз ота-оналарининг бағрида тарбия кўргани яхши-ку?», дейди боғи бузилиши арафасида турган Майрамой Ибрагимова.\nШундан сўнг, ушбу ер майдонининг бир қисмидаги фермер Фарҳодбек Носиров бизга қуйидагиларни маълум қилди.\n«2019 йил 9 январдаги Вазирлар Маҳкамасининг 14-сонли қарори билан мақбуллаштириш бошланди. Бу ердаги 14 гектар ҳудудга тендер белгиланган эди. 3та фермер хўжалиги ҳужжатларини топширди. Шулардан бири мен. Бунда юқори балл тўплаган фермерга ўтди. Орадан сал ўтиб, бу фермер бажара олмаслигини айтиб, ерни олишни рад этди. Кейин тендер қоидаларига кўра, кейинги ўриндаги одамга, менга ёки бошқа фермерга ерни бериш керак эди. Булар ундай қилмади. Шартта келди-да бузиб ташлади», дейди фермер.\nШундан сўнг, ҳокимият вакиллари билан учрашиш учун йўл олдик. Боғ эгаларини ўз вақтида огоҳлантириб, аҳоли билан келишган ҳолда ишламай, тўсатдан келиб дарахтларни яксон этган мутасаддилар билан кўришмоқчи эдик.\nҲокимиятда ҳоким бувани узоқ кутиш жараёнининг охири кўринавермагач, мутахассис Жумабой Раҳмонқулов билан суҳбатлашдик.\n«Вазирлар Маҳкамасининг қарори ҳақида гап кетяпти. Бу ерлар мақсадсиз фойдаланилмай келган. Бу ерлар 5 йил олдин бузиб юборилиши керак эди. Янаям бу қарор кеч чиқди. Ҳудудларда интенсив ёки гидропоника қилиш керак эди. Мен ўзим агрономман. Ўша ҳудуд зараркунанда ҳашаротларга тўлиб ётибди. Бу ишларни ҳоким қарори, прокурор қарори билан қилганмиз. Ҳаммаси аҳоли иштирокида қилинган. Ўша жойга неча маротаба бордик. Доим одам йўқ. Бузишга борганимизда одамлар чиқяпти. Бу ер меники, бу жой меники деб. Боғлар интенсив боғлар даражасини қўйинг, оддий боғ даражасида эмас», дейди мутахассис.\nБу масалада тендер ўтказилганда нега кейинги одамга берилмай дарров бузиб ташлангани ҳақида сўрадик.\n«Тендерга қатнашгани йўқ. Унақа нарса бўлмаган. Яроқсиз боғлар қўйилмаган» деган сўзларга жавобан мурожаатчилар тендер комиссияси ҳужжатларини кўрсатишди.\n«Буни бориб тендер комиссиясидан сўрайсиз», дея гапни қисқа қилди мутахассис.\nУндан сўнг ҳокимнинг биринчи ўринбосари Фахриддин Кушаков мурожаатчиларнинг шикоят мазмунини эшитди ва масала юзасидан ўз таклифини берди.\n«2019 йил 9 январдаги Вазирлар Маҳкамасининг 14-сонли қарорига биноан, бу ҳудуд фойдаланилмагани учун экин ер майдонига қўшиб юборилган. Бу жойларга пахта экиш режа қилиняпти. Фуқаролар билан гаплашдик. Ўзлари ҳам рози бўлишди. Туманимизда анорчиликка ихтисослашган жойлардан ер майдонлари ажратиб берамиз. Сектор раҳбари кафиллигида кредит олишни таъминлаб берамиз. Қолиб кетган кўчатлар, ер майдонларидаги ҳосил бу йил сақланади, жойида қолади. Бу ҳам қарорда кўрсатилган», дейди ҳоким ўринбосари.\nЎртада пайҳон этилган дарахтларга албатта одамнинг ичи ачийди. Мевали, жони бор дарахт нима бўлса ҳам. Шикоятчилар анор боғи берилишига ноиложликдан кўнишди. Улар яна алданишдан қўрқишмоқда. Бу меҳнаткашлар ерга эга бўлсак, уни кўкартирсак, озгина ўтиб яна бошқа қарор чиқмасмикин, меҳнатимиз бир пул бўлмасмикин дея шубҳада қолишган.\nМухбир - Баҳодир Аҳмедов\nТасвирчи – Муҳаммаджон Ғаниев\n13:06 / 17.01.2021\nМирзаободда ёшларга 50 сотихдан ер ажратиб берилди


Эрдўған: ИШИД исломни дин сифатида обрўсизлантирмоқда\n23:45 / 07.10.2015\nИШИД террорчилик гуруҳи исломнинг дин сифатидаги обрўсига путур етказмоқда, деб айтди Туркия президенти Ражаб Тойиб Эрдўған 7 октябрда Японияга ташрифи пайтида.\nЭрдўғаннинг Токиога расмий ташрифи 7 октябрда бошланди. Эрдўған 8 октябрда Япония бош вазири Синдзо Абэ ва Япония императори Акихито билан учрашиши режалаштирилган. Эрдўған, шунингдек, унга Васэд университетининг фахрий доктори унвони берилиши маросимида ҳам иштирок этади ва Туркия ҳукумати ҳузуридаги инвестицияларни қўллаб-қувватлаш ва жалб қилиш агентлиги томонидан ташкил этилган семинарда тадбиркорларга нутқ сўзлайди.\n"Ислом – тинчлик дини. Ислом номи остида ҳаракат қилиб, динимизнинг тинчликка чақирувига соя солувчи таниқли террорчилик гуруҳлари мавжуд. Бундай гуруҳлардан бири – ИШИД", деб айтди Эрдўған Токиодаги масжидга ташрифи пайтида.\nТуркия президенти дунёда террорчилик кучаётган ҳозирги бир вақтда исломнинг тинчликка чақируви тобора долзарб бўлиб бораётгани ва албатта амалга оширилажагига ишонч билдирди. Эрдўған, шунингдек, Ғарбда, мисол учун "ислом террори" каби тушунчани қўллаган ҳолда исломга путур етказишга қаратилган кампаниялар ўтказилаётганини таъкидлаб ўтди.


Ўзбекистонда коронавирус қайд этилганлар сони 36 352 нафарга етди — Sof.uz\nЎзбекистонда коронавирус қайд этилганлар сони 36 352 нафарга етди\n18.08 17:22 310 Ўзбекистон\n2020 йил 18 август соат 17:00 ҳолатига кўра, Ўзбекистонда коронавирус инфекцияси қайд этилганлар сони 36 352 (+252) нафарни ташкил этмоқда. Бу ҳақда Соғлиқни сақлаш вазирлиги жамоатчилик билан алоқалар бўлими хабар берди.\nШу билан бирга, Юнусобод туманида яшаган 67 ёшли М.Ю. (аёл) ҳамда Ангрен шаҳрида яшаган 61 ёшли М.Г. (аёл), жами 2 нафар коронавирусга чалинган бемор вафот этди.\nАйни пайтга қадар юртимизда 32 062 (+482) нафар коронавирус инфекциясига чалинган бемор тузалиб, соғайиш кўрсаткичи 88 фоизга етди.\nҲозирда мамлакатимизда 4 048 нафар беморга шифокорларимиз томонидан белгиланган стандартлар бўйича даво чоралари кўрилмоқда.


«Бу тизимни фуқароларимизнинг оёғига кишан қилганмиз» — Президент пропискани ислоҳ қилиш бўйича топшириқ берди\nПарламент ва ҳукумат 2020 йил 1 апрелга қадар прописка тизимини ислоҳ қилиш бўйича аниқ таклифлар ишлаб чиқади.\nПрезидент парламентга мурожаатномасида ҳукуматга прописка тизимини ислоҳ қилиш бўйича топшириқ берди.\n«Урбанизация жараёнларини жадаллаштирган ҳолда ҳудудларни комлекс ривожлантириш ва аҳоли учун муносиб турмуш шароитларини яратиш зарур. Ана шу ишлар доирасида еттита йирик шаҳар - Андижон, Бухоро, Самарқанд, Қарши, Фарғона, Наманган ва Нукус, Нукусга йўлдош бўлган 12та шаҳарча танлаб олиниб, уларни ривожлантириш юзасидан комплекс чора-тадбирлар ишлаб чиқилади.\nШунга боғлиқ яна бир масала. Асосий ишчи кучи яшайдиган ва иш ўринлари яратилаётган ҳудудларимиз ўртасида жуда катта тафовут мавжуд. Бунинг ечими ички миграцияни эркинлаштиришдир.\nШу боис, парламент ва ҳукумат 2020 йил 1 апрелига қадар прописка тизимини ислоҳ қилиш бўйича халқаро тажрибани ўрганиб чиқиши ва аниқ таклифларни ишлаб чиқиши лозим», деди президент.\nПрезидент бу муаммо шу вақтга қадар фуқаролар оёғида кишан бўлиб келаётганини қайд этди.\n«Бу масала қандай қийинлигини ҳаммамиз биламиз. 30 йил фуқароларимизнинг оёғига кишан қилиб бу масалани ҳал қилмадик.\nФуқароларимиз Ўзбекистон Республикасининг хоҳлаган жойида пропискадан ўтиб, хоҳлаган жойида ишлашининг қонуний асосини яратмасак, қуруқ гап билан ишлар амалга ошмайди», деди президент.\nДавлат раҳбари «Ўзбекистондаги ҳар бир инсон ўз уй-жойига эга бўлиши»ни исташи ҳақида ҳам гапирди.\n«Қайси қурилиш ташкилоти арзон, сифатли, муддатини таъминлаб, одамларга маъқул таклиф билан чиқса, аукцион орқали ўзи ютиб олсин. Молияда, банкда ўтирганлар у 4 триллион сўмни хоҳлаган одамга бериш замони ўтди, коррупцияни йўқ қилишнинг битта-ю битта йўли — аукцион.\nЮрагимдаги бир ниятимни сизларга айтмоқчиман. Ҳаммамиз ҳам ўз вақтида уй олиш, пропискага ўтиш бўйича муаммоларга дуч келганмиз, 50-60 ёшдаги ўрта ёш вакилларини, айниқса, Тошкентга ёки катта шаҳарларга келиб ишлайман деганларни ҳаётида энг қийнаган нарса — уй ва прописка эди. Менинг энг катта ниятим шуки, ватанимиз ичра ҳар бир инсон, ўзининг кичик ватанига – уй-жойига эга бўлса, биздан халқимиз ҳам, Яратган ҳам рози бўлади», деди Шавкат Мирзиёев.\n13:44 / 29.12.2020\n«Ўтган сайловларда берилган тавсияларни миллий қонунчилик ва амалиётга киритиш керак» – Шавкат Мирзиёев президентлик сайловлари ҳақида гапирди\n13:12 / 29.12.2020\nЎзбекистонда «Ватандошлар» жамғармаси тузилади\n13:03 / 29.12.2020\n25та манзил-колониялар босқичма-босқич қисқартирилади\n13:00 / 29.12.2020\n15 йил давомида муқим яшаган, фуқаролиги бўлмаган шахсларга тўғридан тўғри Ўзбекистон фуқаролигини бериш тартиби жорий қилинади


Президентга мактублар: Андижонлик пенсионер Садирохун Сўпиев мурожаати\nЭлтуз нашри “Президентга мактублар” туркуми остида Республика президенти виртуал қабулхонасига мурожаат этаётган шахсларнинг хатларини эълон қилади. Йил якунида бу шикоятлар қанчалик самара берганини билиш учун мактубларга қайтишни режалайди.\nҲақгўйларни ҳимоя қилинг, жаноб президент!\nАндижонлик пенсионер Садирохун Сўпиев президент виртуал қабулхонасига ёзган мурожаатида, “юрт манфаати йўлида жамиятдаги мавжуд камчиликлар ва ҳокимият вакилларининг ноқонуний хатти-ҳаракатлари ҳақида очиқ-ошкора гапираётган кишилар”ни ҳимоя қилишни сўради.\nСўпиев ўз мурожаатида президентдан тўғрисўз фуқароларни айнан МХХ, прокуратура ва ички ишлар идоралари тазйиғидан ҳимоялаш кераклигини билдирган.\nКекса фаол ўзи яшаётган Олтинкўл туманидаги муаммолар, камчиликларни йиллар давомида президент девонига, МХХ ва Бош прокуратура раҳбариятига мактуб йўллаш орқали фош этгани, лекин бу идоралар ҳеч қандай чора кўрмай келаётганини айтган.\nУнинг сўзларига кўра, бу мурожаатларида Олтинкўл туманида фермерлар ўз ишчилари билан меҳнат шартномаси тузмасдан, уларга ойлик маош ёки иш ҳақида буғдой бермасдан келмоқда. Уларга иш стажи ҳам ёзилмади.\n“Шахсан ўзим оила аъзоларим билан фермер Озод Ҳайдаровнинг фермер хўжалигидаги бир гектар ерда 2010-2015 йиллар давомида ишлаб, ҳар доим ортиғи билан ҳосил олганмиз. Аммо у мен ва менга ўхшаган бошқа деҳқонларга ҳақ бермади. Эрта баҳордан кеч кузгача қилган меҳнатимиз эвазига қуруқ гўзапоя берди, холос”, дейди Сўпиев.\nУнинг иддаосига, олтинкўллик фермерлар такрорий экин экиш учун ҳар гектар экин майдонини ўртача 2 миллион сўмдан пулламоқда. Агар туманда такрорий экин экиладиган 5 минг гектардан ортиқ ер борлиги ҳисобга олинса, уларни бошқаларга сотишдан 10 миллиард сўмдан ортиқ маблағ фермерларнинг чўнтагига тушади.\nСўпиев фермерлар ўзининг яширин даромади бўлган бу маблағдан деҳқонларга ҳеч нарса бермаётгани, агар такрорий экин ерлар мана шу деҳқонларга қонуний ҳужжатлаштирган ҳолда тақсимлаб берилганида улар билан фермерлар ўртасида ҳеч қандай келишмовчилик бўлмаслигини қайд этади.\nКекса фаол юқори идоралар бу каби маълумотларга ҳеч қандай жавоб бермагач, уларни хорижда фаолият юритувчи ахборот воситалари орқали ошкор этганидан сўнг маҳаллий ҳокимият органларининг ўзига нисбатан муносабати кескин ёмонлашганини маълум қилади.\nЖумладан, унинг ёзишича, 2015 йил августда МХХнинг Андижон вилояти бошқармаси ходими бўлмиш Хайрулло исмли кимса уни сўроқ қилиб, хорижий матбуотда Ўзбекистон ҳақида салбий маълумотларни тарқатаётганликда айблаган ва “ватан хоини” деб ҳақорат қилган.\n67 ёшли қарияни сенсираб: “Сенинг кўзинг ҳеч қачон Ўзбекистондаги ижобий ўзгаришларни кўрмайди. Сен нуқул камчиликларни қидириб, фисқи фужур қиладиган одамсан”, деб айтган.\nХайрулла С.Сўпиевга мустақиллик йилларининг бошларида бедарак йўқолган Абдували қорининг диний маърузалари ёзилган дискни ёки “Ҳизб ут-таҳрир”нинг варақасини ташлаб қўйиб қаматиб юбориш билан таҳдид қилган.\n“Мана сизга МХХнинг ўз халқи ёки оддий бир фуқаросига, айниқса, адолат талаб қилиб, ҳақ сўзни айтаман, деган инсонга кўрсатган\n“муруввати”нинг ёрқин намунаси”, дейилади мурожаатда.\nС.Сўпиев худди ўша йили фоҳишалар иштирокида уюштирилган фитна оқибатида 15 суткага қамоққа тиқилгани, шундан 8 кун давомида тинимсиз тергов қилинганини билдирган.\n“Уларнинг ягона талаби, республика раҳбариятига ёзган мурожаатимдаги маълумотларни туҳмат деб ёзма равишда тан олишим, фермерлар деҳқонларга ўз вақтида ойлик маош ва тонналаб буғдой бераётганини тасдиқлашим керак эди”, дейди Сўпиев.\nМХХ ходими Хайрулла бу ишларнинг бошида Андижон вилояти ҳокими Шуҳрат Абдураҳмонов турганини таъкидлаб, кекса фаолни “яна бир марта шундай шикоят ёзсам онам хотиним бўлсин”, дея қасам ичишга мажбурлаган.\n“Мен билдимки, МХХ вакиллари давлат ва миллат фойдасига эмас, аксинча маҳаллий раҳбарларнинг малайи бўлиб, уларнинг фойдасига ишлайдиган ташкилотга айланиб қолибди”, дейди Сўпиев.\nКекса фаол қуруқ ёлғонлар билан ривожланиш кўчасига кириб бўлмаслигини айтар экан, президентдан фуқароларнинг сўз эркинлигини бўғаётган вилоят МХХ, прокуратураси ва ИИБ ходимларига қарши жиддийроқ чоралар қўллашни ва ўзини ноҳақ 15 суткага қамаган шахсларни жазолашни сўраган.\n“Акс ҳолда булар эл-юрт учун керак бўлгувчи, унинг корига яровчи тўғрисўз бошқа юртдошларимизни қамаб, юртдан қувиб, ҳатто ўлдиришдан ҳам тоймайди”, деб ёзади Сўпиев.\ndata-title="Президентга мактублар: Андижонлик пенсионер Садирохун Сўпиев мурожаати" data-description="Элтуз нашри "Президентга мактублар" туркуми остида Республика президенти виртуал қабулхонасига мурожаат этаётган шахсларнинг хатларини эълон қилади. Йил якунида бу ..." data-image="https://eltuz.com/wp-content/uploads/2017/06/r624225.jpg" data-url="https://eltuz.com/dokument/200240/" data-services="facebook,odnoklassniki,twitter,telegram" data-counter="ig">\nҚадрли ўқувчилар. “Элтуз” нашри жамоаси таътилга чиқишга қарор берди. Биз каналларимизда cиз билан яна юзлашамиз. “Элтуз” таҳририяти ўз ишини ...\n6 июнь – Ўзбекистонда цензура ташкил топган кун\n1922 йилнинг 6 июнида Халқ комиссарлари кенгашининг декретига кўра, Адабиёт ва нашриёт ишлари бўйича бош бошқарма (Главлит) ташкил этилди. ...\nЎзбек киночилари ўз раҳбарини коронавирусдан фойдаланганликда айблашди\n“Элтуз” таҳририятга жорий йилнинг 14 апрель куни бош вазир Абдулла Арипов номига юборилган жамоавий мурожаат нусхаси келиб тушди. 109 ...


Журналистлар жасорати ва маҳорати (давоми) - Уч илдиз\nҲақиқий журналист топиб гапиради, фикрини асослаб ёзади. Жасур Ҳамроев асоссиз гапни ҳеч қачон қоғозга туширмаган, дейди Дониш домла сермулоҳазалик билан.\nҲОФИЗ ТВда КЎРИНГАНИДАН ХУРСАНД, БИРОҚ «НОТЎҒРИ» КЎРСАТИШГАНИДАН ХАФА!\n“Аҳмад васваси” номли махсус кўрсатув намойиш этилди. Чинозлик бой атрофидаги машмашалар, чув тушганлар, элни лақиллатиб алдаганлар ва яна алланималар фош этилди. Бой тўйида хизмат қилган машҳурлар орасидан иккитасига урғу қаратилди. Бири, кулгу устаси Обид Асомов, иккинчиси ҳофиз Шерали Жўраев. Шундан сўнг, одамлар орасида «шу иккиласи ҳам Аҳмадга пул берган» деган турли-туман миш-мишлар урчиди. Кўрсатув намойишидан оз фурсат ўтиб, Асомов истеҳзоли мулоҳазаларини истаграмдаги саҳифасида батафсил билдирди. 5 йилдан бери ойнаи жаҳонда кўринмаётган қизиқчи бир йўла 3 та телеканалда намойиш этилган кўрсатувда эслатиб ўтилганидан “мамнун” эканлиги, бой билан ҳеч қандай олди-бердиси йўқлиги, лозим бўлса, тўйдан кейин кийиб кетган бир жуфт пойафзални эгасига қайтариб беришини ёзди.\nШерали Жўраев ТВда лаҳза-лаҳза бўлса-да, бир неча маротаба кўрсатилганидан Россиядан, сиҳатгоҳдан қайтганидан кейин хабар топди. У “емаган сомсасига пул тўлаш”ни хуш кўрмади. Неча йилларки, эл хизматида юриб, қадр топган ҳофиз ўз номини “Аҳмад васвасаси” билан боғлашларига жимгина қараб туролмади. Куни кеча ўз ҳақиқатини расман баён этди:\n-Энг қизиғи, бу “бой”нинг исмини ҳам аниқ билмайман. Санъат аҳлининг эл хизматида юриши бурч саналади. Айниқса, етим фарзандларнинг тўйларида беминнат қўшиқ куйлаш фарз ҳамдир. Бир танишим чинозлик тадбиркор моддий кам таъминланган маҳалладошларининг тўйини ўтказиб бераётганини айтиб, таклиф этди. Савоб умидида таклифга рози бўлдим. Машинамда бордим. Таниш жойлар. 1968-йилларда қаттиқ қор ёққанида шу жойларда қолиб кетганимни эсладим. Шу тўй куни йўлимиздан ичиб олган бир ҳайдовчи чиқиб, ҳеч йўл ҳам бермади. Шу бехосият ҳолат орқамга қайтиб кетишимга ҳам ундади. Бироқ етимлар тўйида хизмат қилиш ҳурмати бу вазиятдан устун турди. Тўйхонада тумонат одам. Таъбир жоиз бўлса, санъаткорларнинг ҳам саноғи йўқ. Навбат беришди. Шундай хайрли тўй бошида турганларни ҳам дуо қилдим. Санъаткор кўплигидан, “икки яримта” қўшиқ айтдим, холос. Шу билан уйга қайтдим. Кўрсатувга келсак, нега айнан менга эътибор қаратишгани ғалати. Шунча санъаткор қолиб, мени “реклама” қилишдан мақсад нима? Бир пайтлар менга ёв бўлган айрим инсонлар айтганди: “Агар сени ТВда кўрсатсам, хотиним талоқ бўлсин”! Қизиқ, уларнинг ваъдаси қаерда қолди? Улар ҳозир ўз мансабида ишлаяптими ё йўқ, бундан бехабарман. Барибир ойнаи жаҳонда кўрсатишар экан, кўрсатишга арзигулик қанча ижодий ишларим, концертларим бор. Инсоннинг хато қилишини кутишадими? Аслида нотўғри ҳаракат қани? Хатоим – етимлар тўйида “2,5 та” қўшиқ куйлаганимми? Хурсандман, ТВда чиқишимни узоқ кутган элимиз учун дийдоримни кўрсатишди. Бироқ, “нотўғри” кўрсатишганидан ранжидим – дейди, “васваса”ли кўрсатувга номи аралашган Шерали Жўраев.\nШу кунларда телеграмда “Аҳмадбойга пул берган артистлар” номли рўйхат ҳам айланмоқда. Ростми ё ёлғонми, омма ишониб қолмоқда. Бировни айблашдан осон иш йўқ. Лекин, исботсиз далиллар билан кимнидир ноҳақ айблаш, виждонсизликдир.\nУзоқ кутилган нигоҳларнинг бирдан ТВда “пайдо бўлиши” ҳақиқий “сюрприз” бўлди. Балки, уларнинг ижоди ҳам бундан кейин яна бир “сюрприз” тарзида ойнаи жаҳонда намойиш этилиб қолинса ҳам ажабмас. Бўлиши мумкин! Бир фильм номи ёдга тушди: “Ҳаётда ҳамма нарса бўлади”. Яхшиликка ҳамиша умид қиламиз.\nNext story Буюк бўлиш осон эмас…\nPrevious story Тошкентда турасизми? Қайд варағи қани?


Ўзбекистон футбол ассоциациясида ёш ҳакамлар семинари бўлиб ўтди / CHAMPIONAT.asia\n02:26"Спартак" — "Сочи" ўйинини бошқарган ҳакам ишдан четлатилди 6 02:16Пирло: "Ювентус"нинг муаммоси ярим ҳимояда. Роналду сотиб олинди, аммо..." 5 02:03"Арсенал" "Зенит" футболчисига қизиқмоқда 0 01:55Виктор Кашшаи: "Ҳакам 88-дақиқада "Спартак" дарвозасига пенальти белгилаб, хато қилди" 4 01:43"Спартак"нинг ўйинини бошқарган ҳакам Instagram'даги саҳифасини ўчириб ташлади 2 01:17РФИ "Спартак"нинг чемпионатдан чиқиб кетиши тўғрисидаги гапларга изоҳ бермади 3 01:03Хусаинов – "Спартак" - "Сочи" учрашувидаги ҳакамлик ҳақида: "Инсон жирканчлигининг чегараси йўқ!" 5 00:56Месси жамоавий машғулотларда қатнашмади 10 00:40Остон Ўрунов қачон майдонга тушади? 8 00:32"Спартак" президенти РПЛдан эртагаёқ чиқиб кетмоқчи: "Масхарабозлар чемпионатида ўйнамоқчи эмасмиз" 18 00:20РПЛ. "Спартак" сўнгги дақиқаларда ғалабани қўлдан чиқарди 13 23:37Андреа Пирло "янги Пирло"ни харид қилмоқчи 2 23:12"Спартак" Ўруновни 15 млн еврога сотмоқчи. "Герта"нинг таклифи қабул қилинмайди 25 22:58"Мухлислардан карикатура": Месси сеҳргарлик қилишда давом этмоқда! 16 22:57Дибала "Ювентус" билан шартномасини узайтиради 0\nЎзбекистон футбол ассоциациясида ёш ҳакамлар семинари бўлиб ўтди\n20 ноя 2019 21:00\nТеглар : ҳакамларсеминарРавшан Эрматов\nЎФА ҳакамлар департаменти томонидан республика бўйича ёш ҳакамларни селекция килиш, салоҳиятини ўрганиш ва тажрибасини ошириш мақсадида семинар ташкил этилди.\nДастлаб амалий машғулотлар ўтказилди ва ҳакамларнинг жисмоний тайёргарлиги синалди. Шундан сўнг футбол қоидалари, ўйиндаги вазиятлар бўйича видео-тест ташкил этилди ва унда ЎФА ва ФИФА инструкторлари томондан тавсиялар берилди.\nЮқори савиядаги футболни сифатли ҳакамликсиз тасаввур қилиб бўлмайди. Замонавий футбол талабларига жавоб берадиган ҳакам аввало адолатли бўлиши, футболни ва футбол қоидаларини яхши тушуниши ва уларни қуллай олиши. Шунингдек, доимий машғулотлар олиб бориб, жисмоний тайёргарлигини юқори даражада сақлаб туриши, масъулиятни ҳис қила билиши ва албатта ўз олдига юқори мақсадлар қўйиб, унга етишиш учун тинмай ишлаши ва изланиши талаб этилади. Айнан шу мавзуларда ЎФА биринчи вице-президенти Равшан Эрматов ёш ҳакамларга ўз фикр-мулоҳазаларини билдирди.\nЖаҳон чемпионатлари рекордчиси, ЎФА вице-президенти Равшан Эрматов 43 ёшга тўлди 19\nЕвропа лигаси. «Манчестер Юнайтед» — ЛАСК учрашувида грециялик ҳакам ишлайди 8\n"Пахтакор" клуби ходими: "Айрим ўзбек клубларининг энг кўп қиладиган муттаҳамлиги..." 34\nCoca Cola Суперлига. 10-тур ҳакамлари маълум 16\nИкки йил ичида тўрт нафар мураббийга чиқиш эшикларини кўрсатган "Сурхон" ниҳоят мутахассисга ёлчидими? 38\nОсиё чемпиони Равшан Ҳайдаров 59 ёшга тўлди 10


Конор Макгрегорнинг кейинги рақиби ким бўлиши маълум қилинди\n00:38 / 27.02.2017\nМутлақ жангчилик чемпионати (UFC) чемпиони Конор Макгрегорнинг кейинги рақиби россиялик Хабиб Нурмагомедов ва америкалик Тони Фергюсон ўртасидаги жанг ғолиби бўлади. Бу ҳақда UFC раҳбари Дана Уайт маълум қилди.\n"Мен Конорнинг кейинги жанги ММА қоидалари бўйича UFC’да бўлишини кутмоқдаман. Бу жанг Хабиб ва Фергюсон ўртасидаги жанг ғолиби билан бўлади. Икки кескин жангчи. Рейтингдаги биринчи ва иккинчи рақамли жангчилар. Бундан яхшироғи бўлмайди. Бу йигитлар бир-бирларини кўргани кўзлари йўқ ва жанг шафқатсиз бўлади", деб айтди Уайт.\nUFC раҳбари шунингдек Макгрегорнинг америкалик боксчи Флойд Мэйуэзер билан жанги бўлиши эҳтимолига баҳо берди. "Биз Макгрегор ва Мэйуэзер жангининг қандай босқичида турибмиз? Билмадим. Биз ҳеч қайси бир босқичидамасмиз", деб таъкидлаб ўтди Уайт.\nНурмагомедов ва Фергюсон ўртасидаги жанг 4 март куни Лас-Вегасда бўлиб ўтади. Унда енгил вазн тоифасида UFC чемпиони унвони ўйналади.\nUFC Конор Макгрегор Хабиб Нурмагомедов Тони Фергюсон\nИроқда туркиялик 16 аёл ўлим жазосига маҳкум қилинди\nШимолий Осетиядаги дарё қизил рангга кирди (видео)\nФотожамланма. Қишки Олимпиаданинг ёпилиш маросими\nИлон Маск ўзи асос солган компаниянинг директорлар кенгашини тарк этди\nUzbek Tigers‘нинг кейинги жанглари Термизда ўтказилади\n«Манчестер Юнайтед» «Челси»ни енгиб, 2-ўринга қайтди


Самарқандда “ISUZU” ва “Laсetti” тўқнашиши оқибатида икки киши қурбон бўлди\n11:50 17.09.2020 (Янгиланган 11:51 17.09.2020)\nЙТҲ оқибатида “Laсetti” йўловчиси 70 ёшли Ҳ.Х. олган тан жароҳатлари олиб ҳодиса жойида вафот этган. Яна бир йўловчи касалхонада ҳаётдан кўз юмган.\nТОШКЕНТ, 17 сен — Sputnik. Самарқанд вилояти Пахтачи туманида содир бўлган йўл-транспорт ҳодисасида икки киши қурбон бўлди. Бу ҳақда ИИВ ҳузуридаги Тергов департаменти хабар қилмоқда.\nҲодиса 16 сентябрь куни тумандаги “Ёбу” маҳалласи ҳудудидан ўтган М-37 “Самарқанд-Бухоро” автомобиль йўлининг 139 км.да рўй берган.\nПоследствия аварии в Самаркандской области\n“ISUZU” русумли юк машинаси ҳайдовчиси 26 ёшли И.Р. “Laсetti” русумли автомашинанинг орқа томонидан келиб урилган.\nНатижада “Laсetti” йўловчиси 70 ёшли Ҳ.Х. олган тан жароҳатлари олиб ҳодиса жойида вафот этган. Автомашина йўловчилари 68 ёшли Ҳ.У. (аёл) ва 42 ёшли А.Б.лар (аёл) турли даражада олган тан жароҳатлари билан тиббиёт бирлашмасининг жонлантириш бўлимига ётқизилганлар. Аммо кўрсатилган тиббий муолажаларга қарамай Ҳ.У. вафот этган.\nМазкур ҳолат Ўзбекистон Жиноят кодексининг 266-моддаси 3-қисми “а” банди билан жиноят иши қўзғатилган.


Qalampir.uz - Ўзбекистонга олтин медаль олиб келишни истагандим – Каратэчилар Туркиядан қайтиб келди\n12:18, 12.06.2018 Спорт\nТуркия сафари Ўзбекистон делегацияси учун самарали бўлди.\nАввал хабар бериб ўтганимиздек, 8-10 июнь кунлари Туркиянинг Истанбул шаҳрида каратэ бўйича “Premier League” сериясига кирувчи нуфузли мусобақа бўлиб ўтди. Унда жаҳоннинг 35 давлатидан 607 нафар спортчи иштирок этди. Мусобақа якунига кўра, -50кг вазнда юртимиз шарафини ҳимоя қилган Баҳринисо Бабаева финалгача етиб бориб, кумуш медаль соҳибасига айланди.\nКеча мусобақада қатнашган спортчилар Ўзбекистонга қайтиб келдилар. Уларни Ислом Каримов номидаги “Тошкент” халқаро аэропортида Миллий олимпия қўмитаси мутасаддилари, Ўзбекистон каратэ Миллий федерацияси раҳбарлари, спортчиларнинг яқинлари кутиб олди.\n“Мусобақадаги таассуротларим жуда ҳам яхши. Бундай нуфузли мусобақада илк маротаба финалгача етиб бордим. Тўғриси, олтин медални қўлга киритиш истагим катта эди. Ўзбекистонга олтин медаль олиб келишни жуда истагандим. Бу борада озгина тажриба етишмади ва мағлуб бўлдим. Кумуш медаль билан кифояландим. Худо хоҳласа кейинги сафар олтин медални қўлга киритиб қайтамиз. Турнир давомида Хитой Тайпейи, Австрия каби мамлакатлар вакилларига қарши жанглар бироз қийин ўтди. Кейинги мусобақаларда ушбу кумуш медаль менга ўзига яраша куч беради. Насиб қилса, навбатдаги медаль олтин бўлади”, деди совриндор Баҳринисо Бабаева.\nСафар Ўзбекистон делегацияси учун самарали бўлди. Ташриф давомида Ўзбекистон каратэ миллий федерацияси раҳбарияти Эрон, Озарбайжон ва Туркия каби мамлакатлар каратэ федерацияси раҳбарлари билан учрашиб, ҳамкорлик қилиш бўйича келишувга эришдилар. Унга кўра, ушбу мамлакат вакиллари юртимизга келиб мастер-класс ташкил қиладилар. Шунингдек, терма жамоалар қўшма ўқув-машғулот йиғинларини ўтказиш ҳам режалаштирилган.\n“Спортда авваламбор машаққатли меҳнат керак бўлади. Мусобақага жиддий тайёргарлик кўргандик. Озроқ техник хатолар сабабли мусобақада совриндорлар сафида бўла олмадим. Энди навбатдаги мусобақага янада қаттиқ тайёргарлик кўриб, Ўзбекистонга олтин медаль билан қайтаман. Олдинда ҳали яна иккита мана шундай мусобақа турибди. Шунингдек, Осиё чемпионати, Осиё ўйинлари каби турнирлар бизни кутиб турибди. Навбатдаги мусобақаларга янгича тактикалар ишлаб чиққан ҳолда юртимиз байроғини кўкларга кўтаришга ҳаракат қиламиз. Насиб қилса, кейинги сафар олтин медаль билан ватанга қайтамиз.\nТуркияда ҳам ҳудди аввалги рақибларга қарши жанглар ўтказдик. Мусобақада дунё рейтингидаги кучли 64 нафар спортчи иштирок этади. У ердаги деярли ҳар бир спортчи билан 3-4 маротаба беллашганман. Мусобақа учун рақибим пухта тайёргарлик кўриб, жанг услубимни ўрганиб олган экан. Осиё ўйинларига тайёргарлик жараёни қаттиқ кетмоқда. Йил давомида ҳозиргача еттита мусобақада иштирок этдик. Турнирлар давомида турли услубларни ишлатдик. Ҳали Осиё ўйинларида муносиб иштирок этамиз. Ишлаб чиқилган дастур асосида Осиё ўйинларига тўлиқ тайёр бўламиз”, деди Садриддин Сайматов.\nТеглар:Каратэ Premier League\n10:40, 17.08.2018 396\n15:09, 06.07.2018 1 319\n18:02, 11.06.2018 1 152\n14:53, 16.05.2018 5 639\nКаратэ. Ўзбекистонликлар Словениядан бешта олтин медаль билан қайтишмоқда\n18:49, 12.03.2018 1 174\nИнқирозга учраган “Насаф”нинг умиди келин-куёвлардан\nУмид Аҳмаджонов таниқли хонанда билан қуда бўляпти\n“Ҳатто, унинг онасини ҳам сўкишди” – Сардор Азмун нега Ўзбекистонга қарши ўйнамайди?\nЎзбекистон терма жамоаси Тошкентда Сурияни мағлуб эта олмади


ОФК президенти Австралия, Япония, Жанубий Корея ва Тожикистонга омад тилади / CHAMPIONAT.asia\nОФК президенти Австралия, Япония, Жанубий Корея ва Тожикистонга омад тилади\n27 окт 2019 12:55\nТеглар : U-17 Жаҳон чемпионатиОФК президенти\nКеча Бразилияда навбатдаги U-17 жаҳон чемпионатига старт берилди.\nУшбу мусобақада Осиёдан тўртта жамоа қатнашади: Австралия, Япония, Жанубий Корея ва Тожикистон. ОФК президенти Шайх Салмон бин Иброҳим Ал Халифа Осиё иштирокчиларига омад тилади.\n"Барча тўрт жамоа U-16 Осиё чемпионатида ўзини кўрсатиб ҳақли равишда жаҳон чемпионати йўлланмасини қўлга киритди. Энди ёш футболчиларнинг жаҳон чемпионатида ҳам ўзларини кўрсатадиган пайт келди. Мен барча жамоаларга омад тилайман", - дейилади ОФК хабарида.\nМаълумот учун, Австралия U-17 жамоаси дастлабки тур учрашувини Эквадорга қарши ўтказиб 1:2 ҳисобида мағлуб бўлди. Австралия навбатдаги икки турни Венгрия ва Нигерияга қарши ўтказади.\nЖанубий Корея гуруҳ учрашувларини Гаити, Франция ва Чилига қарши ўтказса, Япония ўз гуруҳида Голландия, АҚШ ва Сенегал билан ўйнайди. Тожикистон ўсмирлар терма жамоаси эса гуруҳда Камерун, Испания ва Аргентина билан куч синашади.


Деҳқон дала наққоши – Сурхон тонги\nБош саҳифа / Қишлоқ хўжалиги / Деҳқон дала наққоши\nИюл 25, 2018\tҚишлоқ хўжалиги Изоҳ қолдириш 852 Кўрилди\nҲайитали Неъматов ниятига орадан роппа роса 8 йил ўтиб, аниқроғи, 1993 йили эришди. Тожикистон давлат университетининг иқтисод бўлими талабаси бўлди.\nУ бугун ўрта ёшда-эллик бирнинг устида. Ҳайиталига 12 ойнинг ичида энг севимлиси август. Бу ой келаверса, унинг кўнгли кўтарилиб, қулочларини кенг очиб, худди шеър ўқиётган шоирга ўхшаб “Кел, ўзимнинг энг суюкли ойим, августим”, дея ҳайқира бошлайди. Бу энтикиш, бу севинчларнинг эса сабаблари кўп. Биринчиси ва энг муҳими, 1991 йилнинг 31 август куни Ватанимиз мустақил деб эълон қилинди. Бу эса халқимизнинг асрий орзуси эди. 1991 йилнинг авгус- тида унинг орзуси ушалиб, фермер бўлди.\nШу йилнинг августи. У укасига барча ака-укаларини бир жойга тўплашни буюрди. Улар Ҳайитали яна яхши бир иш бошлаган кўринади, дея йиғилишди. Уларнинг хаёлига келмаган гапни ўртага ташлади:\n— Акалар, укалар, фермер бўламиз. Ҳаммамиз муштни бир жойга қўйиб, бир жону бир тан бўлиб ишлаймиз.\n— Фермеринг нима ўзи? Аввал бизга шуни тушунтириб бер, — деди Ражабали акаси.\nШу ерда Ҳайиталининг тили тутилди. Бу янги ҳаракат учун ҳали мукаммал низом, тузукроқ йўл-йўриқ бўлмагани учун маънилироқ қилиб тушунтириб бера олмади.\n— Бирга ишлаш. Бирга ишлаб, фойдани тенг бўлиб ейишдир, — деди сўнг.\nАммо, лекин бирга ишлаб фойдани тенг бўлиб ейиш эса осон бўлмади. Фермерлик ҳақида одамлар тугул, ҳатто раҳбарларда ҳам тузуккина тушунча бўлмагани учун улар ака-укалар устидан кулгандай бўлди. Баъзи оғзи каттароқлари эса: “фермерлик Ҳайиталига идорада ўтириб чўт ташлаш, иқтисодчилик қилиш эмас, ҳали кўрамиз, бир ойга қолмай далани ташлаб қочмаса”, дейишди.\nБошқа бўлганда, балки қочарди. Уларга ажратилган ер ташландиқ, захира эди. Энг ёмони, сув келиши минг азоб. Ерга урилган кетмон осмонга сапчирди. Буёғи техника йўқ. Ёрдамга келганлар эса мендан кетгунча, эгасига етгунча қабилида ишлашарди. Ака-ука бўлган билан, барибир, юрак бир эмаску.\n— Янги ишнинг ташвиши кўп бўлади. Тўғри, ерларинг анча нобоп экан. Мен ака-укаларнинг қўшқанот бўлганларидан қувониб турибман. Қўрқманглар, чунки бу ишнинг бошида давлатимиз раҳбарининг ўзлари турибди. Билиб қўйинглар, қийнала-қийнала пиширилган ошнинг таъми бўлак бўлади. Бу йўлда туман раҳбари сифатида менинг қаровим ёмон эмас.\nБу гаплар ака-укаларга далда бўлди. Иккиланаётган юракларга учқун ёқди — нур берди. Бу гаплар устига болаларининг ишидан хабарлашиш учун далага келган ота — хўжаликнинг собиқ бош муҳандиси Ўроқбой Неъматовнинг “ҳов йигитлар, пилла қуртига ўхшанглар. Бир эътибор беринглар-а. Ипак қурти ипак бўлгунча озмунча азият, азоб чекадими? Ҳатто ғанакнинг ичига қамалиб-а? Кейин эса сўлқиллаган, кўзолар пилла, ипак газлама бўлади”, деган сўзлари мадад бўлди.\nЭл бирлашиб пуфласа, бўрон бўлади, деганларидек фермерликнинг биринчи йилиёқ далага саховат ёғилди. Ғалла мўл бўлди —гектарига қирқ центнердан. Пахтанинг серҳосиллиги туфайли одам пахтазорда суратга тушгиси келарди.\nОталари Ўроқбой аканинг “Йигитлар, ҳамма нарса секинлик билан бўлади, аввал шу икки гектарда ишлаб кўринглар-чи, кейин бир гап бўлар, бу далани сенларга синов даласи деса ҳам бўлади, энг муҳими, ҳамжиҳат бўлинглар. Худо кўрсатмасин, қариганда ёмон гапларни кўтара олмайман — бирдан нурайман. Нураганда ҳам ўхшаб нурайман”, деган гаплари яна далда бўлди.\nОталарининг ҳар бир гапини ҳаёт ҳикмати деб билган йигитлар эшитган қулоқларни ҳайратга солиб ишлай бошлади. Сув танқислиги ишнинг белига тепа бошлагач, қудуқ қазишга тушишди. Қудуқдан насос орқали ер ости сувидан чиқариб суғоришга киришдилар. Ҳамжиҳатлик имкониятларга йўл очди. Шу икки гектарга йил сайин ер қўшилиб, тумандаги йирик фермерлардан бирига айландилар.\n2010 йилда 30,1 гектарга пахта, 30 гектарга ғалла экиб, қирқ уч ва эллик центнердан хирмон уйилди. Бу юксак кўрсаткичлар қадр топди. Хўжаликка “Олтин фермер” мақоми берилди.\n2017 йилда ғалла режасини салкам бир ярим ҳиссага еткардилар. Пахта режасини 120 фоизга адо этишди. Самарадорлик йил сайин ошиб борди ва 2016 йилда 29,4 фоиз бўлса, 2017 йилда эса 32,3 фоизга кўтарилди.\nЭлда “Отлиқнинг ризқи олтита, аммо олтитаси ҳам нақд, пиёданики битта, у ҳам бўлса насия”, деган гап юради. Узун туманидаги “Навбаҳор” фермер хўжалигининг бошлиғи Ҳайитали Неъматов ҳам олти ризқли одам. Нега десангиз “Дамас” минади-пойи пиёда юрмайди. Бунинг ҳам шарафлилигининг сабаби бор. 2013 йили республика Бош вазири, ҳозирги Президентимиз Шавкат Мирзиёев томонидан “Режадан ташқари 50 тонна сара дон” деган ташаббус ўртага ташланган эди. Бу ташаббусни қизғин қўллаган “Навбаҳор” фермер хўжалиги миришкорлари режадан ошиқча 50 тонна сара дон топширишга муваффақ бўлдилар. Шунда улар “Дамас” русумли машина билан тақдирланганди.\nДалани меҳнат безайди, меҳнат обрўлантиради. Меҳнат туфайли камҳосил дала олтин далага айланади. Аҳил жамоанинг ҳамжиҳатлик ила қилаётган меҳнати туфайли режалар бажарилиб, даромад ортиб бормоқда.\nЎзбекистон Республикасида хизмат кўрсатган маданият\nходими, Ўзбекистон Ёзувчилар уюшмаси аъзоси\nОлдинги Эртанинг умиди\nКейинги Масъулиятни унутманг!


Оилавий жанжал бир неча юз минг доллар ютуқ келтирди\nОилавий жанжал бир неча юз минг...\n15.04.2019 14:13 0 2317\nАвстралияда оилавий жанжал туфайли бир неча юз минг долларлик ютуқ қўлга киритилди.\nҒарбий Австралиядаги Олбани шаҳарчасида мунтазам равишда лоторея ўйнайдиган оилалардан бирида жанжал келиб чиқди. Шу туфайли эр ва хотин ўзлари учун алоҳида лоторея билети сотиб олишга қарор қилишди. Улар одатда биргалашиб битта билет олишарди.\n«Эрим Saturday Lotto билетини сотиб олганини кўргандим. Кейин лоторея натижаларини текшириш учун савдо марказига бордим. Шу ерда Wednesday Lotto турганини кўрдим ва сотиб олдим. Одатда мен бу лотореяни ўйнамайман», — дейди австралиялик аёл.\nМана шу тасодифан сотиб олинган лоторея билетига 717,5 минг доллар ютуқ чиқди. Ҳозирча ғолиблар ютуқ пулини нимага сарфлашини очиқ айтмаган.


Мираброр Усмонов: "Терма жамоада таниш | www.Voydod.net\nМираброр Усмонов: "Терма жамоада таниш\nKo'rildi: 551 | Bo'limi: |\nЎзбекистон футбол федерацияси Ижроия Қўмитаси мажлисида терма жамоалар фаолиятига даҳлдор бўлган масалакенг муҳокамага сабаб бўлди. ЎФФ президенти Мираброр Усмонов терма жамоаларга маҳаллийчилик ватаниш-билишчилик асосида футболчилар жалб қилинишига қарши кураш бошлаш лозимлиги ҳақида сўзлаб ўтди.\n«Мен бу ҳақда алоҳида гапирмасам бўлмайди», - дейди мажлисни олиб борган Усмонов. «Таркибни мураббийтанлайди, танлайверсин, марҳамат. Футболчилар рўйхатини у тузади, тузаверсин, марҳамат. Мураббийнинг ишигааралашмаймиз. Ҳаққимиз йўқ. Лекин, мана шу ерда таниш-билишчилик, маҳаллийчилик ва уруғ-аймоқчилик бўлса, бизбунга жим қараб туролмаймиз. Ҳар бир футболчи терма жамоага чақиралаяптими, одиллик бўлсин. Ҳеч кимкимнингдир қариндоши бўлганлиги сабаб терма жамоага келишига йўл қўймаймиз. Терма жамоа халқники вахалқнинг энг кучли футболчилари учун терма жамоа эшиклари очиқ. Бош мураббий ёки мураббийлар штабига агартерма жамоа ичидаги ёки атрофидаги шахслардан босим бўлган тақдирда ҳам Ўзбекистон Футбол Федерациясибундай бўлмаслиги учун бор имкониятини ишга солади».\nЎзбекистон Футбол Федерациясининг Ижроқўмаъзолари ушбу масалани ҳам бир овоздан қўллаб-қувватлади ва Қарор қабул қилди. 1 февралга қадар бўлган муддатичида Терма жамоалар марказининг техникавий масалалар бўйича мутахассислар гуруҳи терма жамоаларгафутболчиларни жалб қилиш бўйича мавжуд мезонларни кўриб чиқади. Маҳаллийчилик, таниш-билишчилик вауруғ-аймоқчилик ҳолатларига йўл қўйилмаслик, йўл қўйилган тақдирда футболдан бутунлай четлатиш кабимасалаларни ўз ичига олган терма жамоага номзод футболчиларни жалб қилишнинг янги тартиби ишлаб чиқилади.\nИжроқўм аъзолари, шунингдек, Тошкентда ФИФА ва ОФК мусобақаларининг стадионлари регламентига тўлажавоб берадиган янги, замонавий ва ҳашаматли футзал саройини қуриш бўйича ҳам қарор қабул қилди. Ушбу масалаюзасидан Ўзбекистон Футзал Уюшмаси Президенти Фазлиддин Сирожиддиновга ҳам топшириқлар берилди. Февральохирига қадар футзал саройининг қурилиши билан боғлиқ таклиф ва мулоҳазалар киритилиши белгилаб қўйилди.


Тизим онлайн-НКМ орқали келиб тушадиган барча маблағларни автоматик равишда тушум сифатида ҳисобга оладиган солиқ маъмуриятчилигидаги ўзгаришлар туфайли бухгалтерларнинг иши кўпайди. Хусусан, кундалик етказиб беришларни амалга оширадиган корхоналарга ҳар б ир буюртманома учун ЭҲФни шакллантириш зарур. Шунингдек – товарлар (хизматлар) ҳақини КПК орқали тўлайдиган контрагентлар бўйича ҳисобварақ-фактураларни қўлда киритиш талаб этилади.\n1-вазият: узлуксиз етказиб бериш\n– Мисол учун, ўз маҳсулотларини ҳар куни чакана савдо шохобчалари ва умумий овқатланиш корхоналарига етказиб берадиган нон заводлари ва новвойхоналар фаолиятини кўриб чиқамиз.\n14.08.2020 йилдаги 489-сон ВМҚга 2-илованинг 6-бандига мувофиқ электр ва (ёки) иссиқлик энергияси, сув, газ, коммунал хизматлар, алоқа хизматлари, темир йўлда ташиш, транспорт-экспедиторлик хизмати реализация қилинганда, қувурлар тизими орқали юкларни ташишга доир хизматлар реализация қилинганда, шунингдек, товарлар (хизматлар) доимий (узлуксиз) асосда реализация қилинадиган бошқа холларда товарлар етказиб берилганда (хизматлар кўрсатилганда) ҳисобварақ-фактура календарь ойнинг сўнгги кунида мазкур ой давомида жами етказиб берилган товарлар (кўрсатилган хизматлар) ҳажми бўйича бир марта тақдим этилади.\nКўриб чиқилаётган мисолда нон етказиб беришни узлуксиз хизмат сифатида кўриб чиқиш ва ушбу фаолият турини 2-сон иловада назарда тутилган "бошқа ҳолатлар"га киритилиш мумкинми? Йўқ, бу ҳеч қандай узлуксиз хизмат эмас! Тушаётган аризаларни қайта ишлаш, жўнатиш, етказиб бериш – бу барча босқичларда нон маҳсулотлари етказиб беришни узлуксиз деб ҳисоблашга имкон бермайди. Шунга асосланиб, ҳозирда бундай корхоналар ҳар бир алоҳида ариза бўйича QR-кодли ЭҲФ шакиллантириш керак.\nКўриниб турибдики, амалда солиқ маъмуриятчилиги етказиб берувчиларга қўшимча муаммолар келтириб чиқаради. Зеро, ички ишлар органлари вакиллари билан биргаликда солиқ органлари томонидан амалга оширилиши кутилаётган тўсатдан сайёр мониторинг-рейдлари ўтказилган вазиятларда ЭҲФга эга бўлмаган етказиб берувчи муаммоларга дуч келади.\nЭҲФ тизимидаги сўнгги ўзгаришлар мукаммал ишлаб чиқилмаганлигидан далолат берадиган иккинчи мисолни келтирамиз. Бунда корпоратив карталар бўйича ЭҲФ тақдим этиш хусусида сўз бормоқда.\nКПК бўйича тўлов ЭҲФни шакллантирган ҳолда ҳисобга олиниши керак. Аммо айни пайтда тизим нотўғри ишлаяпти. Тизим КПК бўйича тўловни амалга оширган контрагентни танимаяпти, у ноаниқ сумма сифатида реестрга киритилаяпти.\nБу ҳам бухгалтерга ортиқча ташвиш бўлаяпти: у ноаниқ суммани қўлда ўчириб ташлаши ва у бўйича ҳисобварақ-фактурани қайта тақдим этиши керак.\nФикримча, ЭҲФ тизимидаги бундай туб ўзгаришларни ўтган сана билан – мартдаги ҳисобот учун апрелдан киритиш керак эмас эди. Уни апрелдан, бунинг устига, тест режимида жорий этишни маслаҳат берардим. Бу ҳаммаси амалда қандай ишлашини, қандай муаммолар юзага келишини ва уларни қандай ҳал қилиш мумкинлигини кўриш учун имконини берган бўлар эди.\nҲозир эса солиқ органининг ўз маъмуриятчилигидаги ўзгаришлар солиқ тўловчиларнинг ишига яна халал бериб, товарларни олиб ўтишда ҳам қўшимча қийинчиликларни келтириб чиқармоқда. Бунда товарни олиб ўтиш эркинлигининг асосий принципи бузилади.\nШундай вазият юзага келдики, қонун ижодкорлиги даражасида масала тўғри қўйилган, ўз маъмуриятчилигининг амалий жиҳатлари эса тадбиркорларнинг ишини енгиллаштириш ўрнига унга тўсқинлик қилмоқда.\nҚҚС тўлашга мажбурий ўтиш муаммолари. Регуляторнинг ёрдами зарур!


КХДРда карантинни бузган амалдор қатл қилинди | Qalampir.uz\nКХДРда карантинни бузган амалдор қатл қилинди\nОлам\t14 Февраль 12:22 13628\nХитойга борган КХДРлик савдо амалдори мамлакатига қайтгач, отиб ташланди. Бу ҳақда “Daily Mail” нашри хабар берди.\nАмалдор карантиндан чиқиб, жамоат ҳаммомига борган. Қайд этиш керакки, КХДРда мамлакат хавфсизлигини таъминлаш мақсадида Хитойга борувчилар учун ҳарбий қонунлар ўрнатилган.\nAмалдорнинг карантиндан чиқарилиши бу КХДРда фуқароларнинг қўшни мамлакатга ташриф буюриши билан боғлиқ вазият бўлиб, у қонунни бузганлиги учун ўлимга ҳукм қилинган. Ҳукм ижро этилган.\nБундан ташқари, Шимолий Кореянинг яна бир мулозими Хитойга борганини яширишга урингани учун чекка ҳудуддаги фермага сургун қилинган. Шимолий Корея Хитой билан чегарани деярли бутунлай тўсиб, коронавирусга қарши энг қаттиқ карантин чораларини қўллади. КХДРда ҳозирча коронавирус билан оғриган бемор қайд этилмаган.\n30 Март 23:35 115427\n31 Март 18:28 50068\n30 Март 14:59 49325\n31 Март 10:18 39120\n30 Март 23:17 27098


Учрашувда вазирлик раҳбарияти, барча таркибий тармоқлари бошлиқлари, ҳудудий бошқармалар, шунингдек, Тошкент шаҳар ва Тошкент вилояти соғлиқни сақлаш муассасалари раҳбарлари иштирок этди.\nБош прокуратура вакили томонидан соғлиқни сақлаш муассасаларида қонунийлик ҳолати, қонунбузилишлар ҳамда бунга имконият яратган шарт-шароитларнинг таҳлили натижалари юзасидан маъруза қилинди.\nТадбир қатнашчиларига мамлакатимизда коррупцияга қарши курашиш борасида амалга оширилаётган ишлар хусусида маълумот тақдим қилиниб, қонунчилик талаблари ҳақида тушунтиришлар берилди.\nШунингдек, тадбирда Ички ишлар вазирлиги ҳамда Республика маънавият тарғибот маркази вакиллари ҳам учрашув мавзуси бўйича маъруза қилдилар.\nСоғлиқни сақлаш муассасаларида қонунийликни таъминлаш борасидаги долзарб муаммоларни муҳокама қилиш натижаларига кўра, келгусида профилактика тадбирларини амалга ошириш юзасидан ҳамкорликдаги комплекс чора-тадбирлар белгиланди.\nБундай тадбирларни Соғлиқни сақлаш вазирлиги ва унинг ҳудудий бошқармаларининг барча ходимлари ўртасида ўтказиш режалаштириб олинди.


Бутрус 3:15 - - Муқаддас Китоб ва Қуръон ҳақида 200 та савол Даниел Викваер\nХудо иймонлиларнинг турли мазҳабларга, эътиқод ва гуруҳларга бўлинишини истайдими?\nМуқаддас Китоб Йўқ / Йўқ Қуръон\n1 Коринфликлар 1:10 - Эй биродарларим, Раббимиз Исо Масиҳ номи билан сизларга илтижо қиламан: ҳаммангиз ўзаро аҳил яшанглар. Орангизда низоларга йўл қўймай, фикр–хаёлда тамомила якдил бўлинглар.\n1 Коринфликлар 3:3-4 - 3. Орангизда ҳасадгўйлик ва жанжалкашлик бор экан, бу сизларнинг ҳали ҳам башарий табиатингиз таъсирида эканингизни, инсоний фикрлаб яшаётганингизни кўрсатмайдими?! 4. …Мен Павлуснинг шогирдиман”, бошқаларингиз эса: “Мен Аполлоснинг шогирдиман”, десангиз, сизлар инсоний фикрлаб яшаётган бўлмайсизми?\nОли Имрон 3:103 - Барчангиз Аллоҳнинг ипини маҳкам тутинг ва бўлиниб кетманг.\nАнъом 6:159 - Динларини тафриқа қилиб, ўзлари гуруҳбозлик қилганлар билан ҳеч бир алоқанг йўқ. Албатта, уларнинг иши Аллоҳнинг Ўзига ҳавола. Сўнгра қилган ишларининг хабарини берур.\nМуқаддас Китобларда одамларни бу дунёдаги ҳаётда қувончли ва бахтли бўлишларига даъват этадиган оятлар борми?\nЗабур 5:11 - Сенда паноҳ топганларнинг ҳаммаси севинсин, то абад шодликдан улар куйласин. …Сени севганлар севинч ила жўшсин.\nРимликлар 14:17 - Худонинг Шоҳлиги овқат ва ичимликдан эмас, балки Муқаддас Руҳ ато қиладиган солиҳлик, тинчлик ва қувончдан иборат.\nФилиппиликлар 4:4 - Ҳар доим Раббимиз Исо туфайли шодланинг! Яна бир бор айтаман, шодланинг!\nЗуҳруф 43:70 - Жаннатга киринглар, сизлар ва жуфтларингиз шод бўлурсизлар.\nИнсон 76:11 - Бас, уларни Роббилари ўшал кун шарридан сақлади ва уларга хушрўйлик ҳамда хурсандчилик ато қилди.\nИзоҳ: Қуръонда қувончли бўлиш ҳақида келтирилган ягона оят охиратдаги ҳаётга ишора қилади.\nМуқаддас Китобларда Худо одамларга жисмоний шифо берган мисоллар борми?\nЧиқиш 15:26 -Сизларга шифо берадиган Эгангиз Менман.\nМатто 4:23 - Исо бутун Жалила ҳудудини кезиб юрарди. У синагогаларда таълим бериб, Осмон Шоҳлиги тўғрисидаги Хушхабарни эълон қиларди, одамларнинг ҳар хил хасталиклари ва дардларига шифо берар эди.\nҲаворийлар 5:15-16 - 15. …хасталарни кўчаларга олиб чиқишарди. Уларни чорпояларга, тўшакларга ётқизиб қўйишарди. 16. Хасталарнинг ҳаммаси шифо топди.\n1 Коринфликлар 12:28 & 30 – 28. …шифо бериш инъомини… 30. Ҳаммада шифо бериш инъоми борми?!\nИзоҳ: Биргина Янги Аҳдда Исонинг 26 нафар ёзиб қолдирилган шифолари мавжуд, аммо Қуръонда Муҳаммаднинг умри давомида Худо томонидан одамларга бирон бир жисмоний шифо берилгани тўғрисда мисоллар йўқ.\nХудо имонлиларнинг ибодатида мусиқа, рақс ва куй ишлатишга даъват этадиган оятлар борми?\nҚонунлар 31:19 - …қўшиқ сўзларини ёзиб ол. Уни бутун Исроил халқига ўргат. Бу қўшиқ доимо уларнинг оғзида бўлсин, Исроил халқига қарши Менинг гувоҳим бўлсин.\nЗабур 100:1-2 – 1. …Сени, эй Эгам, тараннум этаман.\n2. …Пок юрак ила ўз уйимда умр кечираман.\nЭфесликлар 5:18-19 - 18. …Муқаддас Руҳга тўлиб–тошинглар. 19. Бирга йиғилганингизда санолар, руҳий мадҳиялару қўшиқлар куйланглар. Мусиқа асбобларию хонишларингиз билан чин юракдан Раббимизга ҳамдлар айтинглар.\nКолосаликлар 3:16 - …Забурларни хониш қилиб, мадҳиялар ва руҳий қўшиқлар билан, чин кўнгилдан миннатдорчилик билдириб, Худони тараннум этинглар.\nИзоҳ: Инжилда мусиқа, рақс ва қўшиқ куйлашни даъват этадиган 450 дан ортиқ оятлар бор, аммо Қуръонда бунга ўхшаш ҳеч нарса йўқ.\nХудонинг аниқ мақсадига кўра, эркак кишининг бир вақтнинг ўзида бирдан ортиқ хотини бўлиши тўғрими?\nҚонунлар 17:17 - Тайинланган шоҳ хотинларни кўпайтирмасин, акс ҳолда, Эгамиздан юраги совийди.\n1 Коринфликлар 7:2 - …ҳар бир киши ўз хотини билан, ҳар бир аёл эса ўз эри билан қовушиши керак.\nНисо 4:3 & 24 - 3. Агар етимларга адолат қила олмасликдан қўрқсангиз, ўзингизга ёққан аёллардан иккитами, учтами, тўрттами никоҳлаб олинг. 24. Қўлингизга мулк бўлиб тушганлардан бошқа эрли аёллар ҳам (ҳаром қилинди).\nАҳзоб 33:21, 32-33, 38 & 50 - 21. …Аллоҳни кўп зикр қилганлар учун Расулуллоҳда гўзал ўрнак бор эди. 32. Эй Набийнинг аёллари! 38. Набийга Аллоҳ унга фарз қилган нарсада бирон танглик бўлмас… 50. …мўмина аёл ўз нафсини Набийга ҳадя этса, Набий уни никоҳлаб олишни ирода қилса, сен учун махсус ҳалол қилдик. Мўминларга эмас.\nБир вақтнинг ўзида эрнинг биттадан ортиқ хотини бўлса,у хотинлари ўртасида адолатли бўла оладими?\nқаддас Китоб Йўқ / Йўқ Қуръон\nҚонунлар 21:15 - Агар бирортасининг иккита хотини бўлсаю, бирини яхши кўриб, иккинчисини яхши кўрмаса…\nНахимиё 13:26-27 - 26. …Ҳатто Исроил шоҳи Сулаймон бундай аёлларга уйланиб, гуноҳ қилган эди! 27. Шунга қарамай, бутпараст аёллар уни гуноҳга бошладилар…\nНисо 4:3 - Агар етимларга адолат қила олмасликдан қўрқсангиз, ўзингизга ёққан аёллардан иккитами, учтами, тўрттами никоҳлаб олинг. Агар адолат қила олмасликдан қўрқсангиз, биттани (олинг) ёки қўлингизда мулк бўлганлар билан (кифояланинг). Мана шу жабр қилмаслигингизга яқинроқдир.\nНисо 4:129* - Агар роса ҳаракат қилсангиз ҳам, хотинлар ўртасида адолатли бўла олмайсизлар.


маҳаллий аҳолига нисбатан меҳмонлар сони энг кўп кузатилган шаҳарлар рейтингини тузди. Энг меҳмондўст шаҳар мақоми Майами (АҚШ)га берилди: ...\nтадбиркор аёллар фаолияти (Index of Women Entepreneurs)нинг галдаги рейтингини чоп этди, дея хабар берди «Regnum». Бизнесда муваффақият қозонишни ...\n«КамАЗ»: рейтинг пасайтирилди, прогнозлар негатив\nхалқаро рейтинг агентлиги «КамАЗ» ОАЖ (штаб-квартираси Татаристонда жойлашган) рейтингини «B3»дан «Ba3»гача пасайтирди. Шунингдек, компаниянинг асосий ... «B3»дан «Ba3»гача пасайтирди. Шунингдек, компаниянинг асосий кредит рейтинги ҳам «Caa1»дан «B3» даражасигача туширилди. Бу ҳақда «REGNUM» агентликнинг ...\nноябрь куни АҚШда чоп этилган ярим йиллик Toп-500 рейтингигига кўра дунё бўйича энг кучли суперкомпьютерлар рўйхатида Хитой ўзининг мавқеини мустаҳкамлашда давом этмоқда. Бу ҳақда «Regnum» хабар ... бўйича ана шундай 500 та «матох»дан 228 таси Хитойда жойлашган. Бу рейтингда тақдим этилган жами суперкомпьютерларнинг 45,6 фоизини ташкил ...\nБу рўйхат Иқтисодий ривожланиш ва ҳамкорлик ташкилотининг ноябрь ойидаги нашрида чоп этилди.\nликка кирди. Бу ҳақда ДХМ матбуот хизмати хабар бермоқда. Мазкур рейтинг сўнги 16 йилдан буён дунёда энг қулай бизнес-муҳити яратилган мамлакатлар ... 16 йилдан буён дунёда энг қулай бизнес-муҳити яратилган мамлакатлар рейтинги эълон қилиб бормоқда. Сўнгги 5 йил давомида Жаҳон банки ва Халқаро ...\nмуаллифлари нархи $200 гача бўлган энг яхши Хитой смартфонлари рейтингини тузишди. Бу ҳақда «Regnum» ёзмоқда. Ушбу категорияда «Xiaomi» ... («Meizu») ҳамда «Mi CC9e» («Xiaomi») ҳам киритилган. Маълумот учун: рейтингни тузишда қурилмаларнинг Хитой интернет-дўконларидаги ўртача нархлари ...\nQSнинг Шарқий Европа ва Марказий Осиё давлатлари университетлари рейтингида қайд этилди. рейтинг 2020 йил учун ўтказилган. «Бу Олий ва ... ва қишлоқ хўжалигини механизациялаш муҳандислари институти QS рейтингида академик сўровнома, иш берувчиларнинг баҳоси ва илмий салоҳияти ...\nтадқиқот компанияси экспертлари дунёдаги сайёҳларга энг тўла жой рейтингини чоп этди. Тўлиқ рўйхат билан ташкилотнинг расмий сайтида танишишингиз ... танишишингиз мумкин. Бу ҳақда «Рамблер» хабар берган. Мутахассислар рейтингни тузишда кунига бир квадрат миль жойга тўғри келадиган сайёҳлар ...


Abu Ali ibn Fuzayl\nАБУ АЛИ ибн ФУЗАЙЛ. Абу Али ибн Фузайл ибн Иёз ибн Масъуд ат-Тамимий ал-Ярбуъий, машҳур шайх Фузайл ибн Иёзнинг ўғли. Самарқандда туғилган. Онаси кешлик бўлган. Кўп йиллар Куфада яшаган. Кейин Маккаи мукаррамага кўчиб бориб, Байтуллоҳ ёнидаги ҳовлида ибодат, риёзат, зуҳд ва тақво билан умр ўтказган. Бир неча ҳадис ривоят қилган. Ҳижрий 180 (милодий 794) йили Маккада вафот этган. Қабри Ал-Муаллода.\nАБУ АЛИ ибн СИНО. Абу Али ибн Сино, Мовароуннаҳрнинг улуғ қомусий олими, шайхурраис. Ҳижрий 370 (милодий 980) йилда Бухоронинг Афшона қишлоғида туғилган. Ёшликдан тиб, ҳандаса, фалсафа, ҳисоб илмларини эгаллаган. Ўн ёшида Қуръони каримни тўла ҳифз қилган. Дунёга машҳур ҳаким ва Ислом файласуфи бўлиб етишади. Асарларининг умумий сони 450 тадан ошади, шундан бизга фақат 160 таси етиб келган. Унинг энг йирик асари «Китаб уш-шифа» йигирма икки жилддан иборат. Мантиқ, физика, риёзиёт ва фалсафага бағишланган бешта мустақил асардан иборат «Китаб ал-Қонун фит-тиб» асари тиббиёт қомуси бўлиб, замонавий тиб илмига асос бўлган. Бундан ташқари ўн жилдли «Араб тили китоби», тиб, доришунослик ва фалсафага доир ўнлаб илмий асарлари бор. Шарқу Ғарбда унга Шайхурраис, «Олимлар бошлиғи», «Табиблар подшоҳи» каби унвонлар берилган. Тиббиёт (медитсина) атамаси унинг лотинча Авитсенна исмидан олинган. Ўн иккинчи асрдан бошлаб унинг биргина «Тиб қонунлари» китоби лотинчада ўттиз мартадан ортиқ нашр қилинган. Ҳижрий 428 (милодий 1037) йили Исфаҳон шаҳрида касалланиб вафот этган.\nAbu Ali Solih\nАБУ АЛИ СОЛИҲ. Абу Али Солиҳ ибн Муҳаммад ибн Амр ибн Ҳабиб ибн Ҳассон ибн Мунзир ибн Аммор, машҳур ҳадис ҳофизи ва билимдони. Қувваи ҳофиза, маърифат ва камолотда замонасида тенги бўлмаган. Мовароуннаҳрда Имом Бухорийдан кейин ундан бошқа кўп ҳадис ёдлаган киши бўлмаган. Насаф ва Самарқандда ҳам кўп ҳадис ривоят қилган. Ҳижрий 294 (милодий 908) йили Бухорода вафот этган.\nАБУ АММОР. Абу Абдуллоҳ Аммор ибн Абу Аммор, тобеъинлардан. Таниқли муҳаддис, ривоят қилган ҳадислари ишончли деб топилган. Холид ибн Абдуллоҳ волийлиги даврида вафот этган.\nАБУ АТИЙЙА. Абу Атиййа Молик ибн Омир, саҳобий ёки тобеъин бўлганлари ҳақида ихтилоф бор. Баъзилар тобеъинлардан эди, дейишади. Бу зот ривоят қилган ҳадислар «Сунан» китобларига киритилган.\nАБУ АВОНА. Абу Авона Яъқуб ибн Исҳоқ ибн Иброҳим ибн Зайд ан-Нишопурий ал-Исфаҳоний, атоқли ҳадис олими ва ҳофизларидан. Унинг «Муснад ас-саҳиҳ» ҳадислар тўплами машҳур. Илм талабида кўп саёҳатда бўлган ва беш марта ҳаж қилган. Ҳижрий 316 йилда вафот этган.\nАБУ АЗЗА. Ясор ибн Абдуллоҳ ибн Омир (р.а.), кунялари Абу Азза. Басрада яшаган саҳобийлардан. Расулуллоҳ (с.а.в.) билан суҳбатда бўлиб, бир неча ҳадис ривоят қилганлар, улар учта «Саҳиҳ» китобига киритилган.\nAbu Bakr Barkoniy\nАБУ БАКР БАРКОНИЙ. Абу Бакр Аҳмад ибн Муҳаммад ал-Барконий, милодий 948 йили Хоразмнинг Кот шаҳри яқинидаги Баркон қишлоғида туғилган. Шофеъий мазҳабининг машҳур фақиҳларидан, муфассир, муҳаддис. Илм талабида Хуросон ва Ироққа саёҳат қилган, Бағдодда яшаган. Фиқҳга доир учта асари бор. Милодий 1034 йилда вафот этган.\nAbu Bakr Boqilloniy\nАБУ БАКР БОҚИЛЛОНИЙ. Абу Бакр Муҳаммад ат-Таййиб ал-Боқиллоний, калом илмининг йирик вакилларидан. Басрада туғилган ва кўп вақт Бағдодда яшаган. Фиқҳ масалаларида моликий мазҳабига суянган. Эллик иккита асар ёзган. Милодий 1013 йили Бағдодда вафот этган.\nAbu Bakr G`ijduvoniy\nАБУ БАКР ҒИЖДУВОНИЙ. Абу Бакр Ғиждувоний, Мовароуннаҳрнинг таниқли муҳаддисларидан. Бухоронинг Ғиждувон шаҳрида туғилган. Самъонийнинг ёзишича, у Ҳайсам ибн Аҳмад Басрийдан, Басрий эса Ибн Динордан, Ибн Динор Анас ибн Моликдан ҳадис ривоят қилишган. Кўплаб шогирдлар чиқарган, улардан машҳури Абу Наср Аҳмад Ғиждувонийдир.\nAbu Bakr Ismoiliy\nАБУ БАКР ИСМОИЛИЙ. Абу Бакр Аҳмад ибн Иброҳим ибн Исмоил ибн Аббос ал-Исмоилий ал-Журжоний, ҳижрий 277 йили туғилган, улуғ алломалардан, ҳофиз, муҳаддис, фақиҳ, Журжон шайхулисломи. Бир неча ҳадис тўпламлари, араб тили луғати ва бошқа асарлар муаллифи. Замондошлари унинг ҳадис ва шофеъий мазҳаби фиқҳи соҳасидаги чуқур билимини эътироф этишган. Ҳижрий 371 йили вафот этган.\nAbu Bakr Juzjoniy\nАБУ БАКР ЖУЗЖОНИЙ. Абу Бакр Аҳмад ибн Исҳоқ ибн Субайҳ (Субҳ) ал-Жузжоний, Мовароуннаҳрнинг атоқли фақиҳларидан. Шайх Мотуридийга устозлик қилган. Ўзи Абу Ҳанифанинг йирик шогирдларидан бири Муҳаммад ибн Ҳасан Шайбоний ҳузурида дарс тинглаган Абу Сулаймон Жузжонийдан сабоқ олган. Фиқҳ илми усуллари ва фуруълари соҳасида пешқадам бўлган, бошқа илмларни ҳам пухта эгаллаган. «Ал-Фуруъ ват-таймиз», «Китаб ат-тавба» ва бошқа китобларнинг муаллифи. Ҳижрий 268 йилда вафот этган.\nAbu Bakr Siddiq\nАБУ БАКР СИДДИҚ. Абу Бакр (р.а.) Макканинг Қурайш қабиласи Тамим уруғидан, милодий 573 йили туғилганлар. Исмлари Абдуллоҳ, оталарининг исми Усмон (куняси Абу Куҳофа), оналариники Уммул Хойр. Ота-она томонидан сулолалари Муррада Расулуллоҳ алайҳиссалом сулолалари билан бирлашади. Абу Бакр куняси билан танилган бу зот илк саккиз мусулмоннинг ҳам, Ашараи Мубашшаранинг ҳам, Хулафои рошидиннинг ҳам биринчиси бўлдилар. Халифаликлари пайтида Қуръони карим оятларини биринчи бўлиб тўплатганлари учун «Жомиъул Қуръон» унвонига сазовор бўлганлар. Ҳамма ишда адолатни биринчи ўринга қўйдилар. Халифаликлари икки йилу уч ой давом этди. Расулуллоҳдан 142 та ҳадис ривоят қилганлар. Абу Бакр билимдон, бадавлат киши бўлганлар, тижорат билан шуғулланганлар. Бойликларининг катта қисмини Аллоҳ йўлида сарфлаганлар. Ҳеч қачон бутга сиғинмаганлар, ичкиликни оғизларига олмаганлар. Исломни ҳеч иккиланмай қабул қилганлари ва Расулуллоҳнинг (с.а.в.) меърожларини эшитган заҳоти тасдиқлаганлари учун «Сиддиқ» унвони берилган. Қизлари Оишани (р.а.) Расули акрамга никоҳлаб бериб, ақраболик ришталарини боғланганлар. Барча ғазотларда Сарвари олам билан ёнма-ён турдилар, у зотга халифа эдилар. Расулуллоҳ соллаллоҳу алайҳи васаллам хасталаниб қолганларида у зотнинг ўринларига ўн етти вақт намозга имомлик қилганлар. Расули акрамнинг вафотлари муносабати билан мушриклар фитнаси кучайган, асҳоб саросимага тушган буҳронли кунда биргина Абу Бакр ақл билан иш юритдилар. Ўзларининг машҳур хутбалари билан саҳобийларни тинчитиб, тасалли бердилар. Пайғамбаримиз алайҳиссалом вафотларидан кейин мусулмонларга халифа этиб сайландилар. Ниҳоятда камтарона, оддий ҳаёт кечирдилар, давлат бошлиғи бўлганларида икки дирҳам (кумуш) маош билан кун кечирганлар. Вафот этганларида ёнларидан ҳеч пул чиқмаган. Ҳижрий 13 (милодий 634) йили олтмиш уч ёшда Мадинада вафот этдилар. Расули акрамнинг «Ҳужраи саодат»ларида у зотнинг ёнларига дафн қилинганлар.\nAbu Bakr Sijistoniy\nАБУ БАКР СИЖИСТОНИЙ. Абу Бакр Айюб ибн Абу Тамима ас-Сижистоний, басралик таниқли тобеъинлардан. Мерос илми билан шуғулланиб, «Фароиз Айюб ал-Басрий» китобини ёзган. Аксарият уламолар томонидан бу асар фароиз ҳақида ёзилган илк китоб, деб эътироф этилган. Ҳижрий 131 йилда вафот қилган.\nAbu Bakr Vositiy\nАБУ БАКР ВОСИТИЙ. Абу Бакр Муҳаммад ибн Мусо ал-Воситий, Фарғона ўлкасининг таниқли тасаввуф шайхларидан. Ёшлигини Бағддодда ўтказиб, Ан-Нурий, Жунайд Бағдодий каби таниқли шайхлардан таълим олган. Ҳадис ва фиқҳ илмларини ҳам пухта эгаллаган. Кейин Хуросонга кўчиб бориб, аввал Абуварда, сўнгра Марвда истиқомат қилган ҳамда ҳижрий 320 (милодий 932) йилда шу ерда вафот этган.\n<< [Аввалги] < [Кейинги] 1 2 3 4 5 6 7 8 9 10 [Олдинга] > [Охирига] >>


Dadil.uz. Сингапур компанияси Касбида тўқимачилик маҳсулоти ишлаб чиқаради\nАсосий / Технология / Сингапур компанияси Касбида тўқимачилик маҳсулоти ишлаб чиқаради\n9:55, 04 02 2019 0 241\nЖорий йил охирига қадар Касби туманида «Indorama-agro» хорижий корхонаси томонидан текстил фабрикаси фаолияти йўлга қўйилиши кўзда тутилган. Умумий қиймати 35 миллион АҚШ долларига баҳоланган ушбу истиқболли лойиҳа доирасида тўқимачилик маҳсулотлари ишлаб чиқариш ташкил этилади. Ушбу ташаббус тўлиқ чет эл сармояси ҳисобидан рўёбга чиқарилади. Норматив-ҳуқуқий ҳужжатлар лойиҳалари муҳокамаси портали — regulation.gov.uz да эълон қилинган «2019-2020-йилларда Қашқадарё вилояти Касби туманининг саноат салоҳиятини ошириш тўғрисида»ги Вазирлар Маҳкамаси қарори лойиҳасида шу ҳақда сўз боради.\nБу ҳужжатга асосан Касби туманида саноатни ривожлантириш соҳасидаги лойиҳаларнинг манзилли рўйхати тасдиқланиши белгиланган. Бу рўйхатдан эса 64 та саноат йўналишидаги лойиҳа ўрин олган. Уларни амалга ошириш учун жами 394 миллиард сўм маблағ йўналтирилади. Шунинг 44 миллион АҚШ долларини хорижий инвестициялар ташкил этиши кутилаяпти.\nСингапурнинг текстил саноатидаги йирик компанияси таъсисчилигида фаолият бошлаган «Indorama-agro» хорижий корхонаси илгари сурган ташаббус, шубҳасиз, энг йиригидир. Лойиҳа ҳаётга муваффақиятли татбиқ этилса, 70 кишининг бандлиги таъминланади.\nБошқа бир енгил саноат корхонаси — «Big region» масъулияти чекланган жамияти Касби туманида трикотаж ва жинси маҳсулотлари ишлаб чиқаришни ташкил этишга доир бизнес-режани таклиф этган.


ОЛИЙ ЛИГАНИНГ ЭНГ ҚЎПОЛ 10 ФУТБОЛЧИСИ\nМавсум якунларини сарҳисоб қиларканмиз, 2013 йилги Олий лигамизнинг энг қўпол 10 нафар футболчисини аниқладик. Ажабланарлиси, Олий лига кашфиётларидан бири бўлган ёш динамочи Комил Шарофутдинов анча босиқ футболчи бўлишига қарамай, мавсум давомида икки маротаба майдондан четлаштирилган ва энг қизиғи ҳар икки маротаба ҳам 90+4 дақиқада ҳакам томонидан қизил карточка билан «сийланган».\n1-2. Жалил Кимсанов (Сўғдиёна/Қизилқум)\nСўнгги йилларда Олий лиганинг энг қўпол футболчиси сифатида эътироф этиб келинган «Бунёдкор» ҳимоячиси Хайрулла Каримов бу борадаги «етакчилик»ни ниҳоят топширди. Жорий йил якуни бўйича бу номга бир йўла икки футболчи - мавсумни иккита жамоа - «Сўғдиёна» ва «Қизилқум» клубларида ўтказган ҳимоячи Жалил Кимсанов ва 20 ёшли самарқандлик футболчи Комил Шафофутдинов «муносиб» топилди. «Қизилқум» ҳимоячиси 4 маротаба огоҳлантирилиб, 2 марта майдондан четлатилди.\n1-2. Комил Шарофутдинов (Динамо)\nЖорий йил кашфиётларидан бири бўлган 20 ёшли Комил Шарофутдинов нафақат иқтидори, балки курашувчанлиги билан ҳам ажралиб туради. Қизиғи, майдонда бу футболчи ҳар қанча босиқдек кўринмасин, бир қатор ўйинларда керак бўлмаган ҳолларда ҳам карточкалар билан «сийланди». Хусусан, 20 та ўйинда майдонга тушган 20 ёшли яримҳимоячи «Пахтакор», «Насаф», «Олмалиқ» дарвозаларини ишғол этиш билан бирга, мавсум давомида жамоасининг 5 та голига ҳаммуаллифлик қилди. «Бухоро» ва «Қизилқум»га қарши ўйинларда эса 90+4-дақиқада майдондан четлатилган.\n3. Хайрулла Каримов (Бунёдкор)\nЎтган мавсумнинг энг қўпол футболчиси Хайрулла Каримов бу мавсумда «шашти»дан бироз қайтганлигини кўриш мумкин. 2012 йилда «қалдирғочлар» ҳимоячиси 8 маротаба огоҳлантирилиб, 2 марта майдондан четлатилган бўлса, бу йил 7 марта огоҳлантирилиб бир марта қизил карточкага лойиқ кўрилди.\n4. Ярослав Крушельницкий (Шўртан)\nЧемпионатнинг жисмонан энг бақувват футболчиларидан бири Ярослав Крушельницкий афсуски буни майдонда ҳам исботламоқчи бўлган кўринади. Акс ҳолда «Шўртан» ҳимоячиси бир қатор баҳсларда ҳакамлар томонидан 7 маротаба огоҳлантирилиб, майдондан четлатилмасди.\n5. Ойбек Қиличев (Пахтакор)\nСариқ карточкалар бўйича чемпионатнинг пешқадам футболчиси бу – Ойбек Қиличевдир. «Пахтакор» клуби яримҳимоячиси бутун мавсум давомида ҳакамлар томонидан 10 маротаба огоҳлантирилган. Бу борада Тошкент жамоаси вакилига ҳеч ким яқин ҳам келолмаган.\n6. Иброҳим Отахонов (Шўртан)\nЎтган мавсумда «Андижон» таркибида тўп суриб 7 марта огоҳлантириш билан бирга 2 бор ўйиндан четлатилган Иброҳим Отахонов бу йил Fузор жамоасига ўтиб ҳам бу борада деярли қолишмади. Таянч яримҳимояси ҳакамлар томонидан 6 марта сариқ карточкага лойиқ топилиб, яна битта баҳсда майдондан четлатилган.\n7. Жаҳонгир Меҳмонов (Навбаҳор)\nНаманган жамоаси сафида энг кўп маротаба ҳакамлар «нишони»да бўлган футболчи Жаҳонгир Меҳмонов бўлди. Водийликлар ҳимоячисига 5 бор сариқ карточка, бир марта эса қизил карточка кўрсатилган. Роббим Ҳасанов (Гулистон)\n8. Роббим Ҳасанов (Гулистон)\nЧемпионатнинг дебьютант жамоаси «Гулистон» сафидаги тажрибали Роббим Ҳасанов Олий лиганинг энг кўп сариқ карточка олган футболчилари орасида иккинчи бўлди. Сирдарёликлар яримҳимоячиси ўтказган 25 учрашувининг 8 тасида огоҳлантирилган.\n9. Акбар Саттаев (Гулистон)\nГулистонликлар сафидаги иқтидорли ҳимоячи Акбар Саттаев ҳам энг қўпол футболчилар орасидан ўрин олди. Бўйдор ҳимоячи ҳакамлар томонидан 4 маротаба огоҳлантирилиб, 1 марта эса майдондан четлатилган.\n10. Алишер Маҳмудов (Бухоро)\nБухороликларнинг етакчи яримҳимоячиларидан бири Алишер Маҳмудов нафақат жарима зарбаларини мукаммал ижро этиши билан, балки жарима тўпларини белгиланишига сабабчи бўлиши билан ҳам «етакчи» саналади. Алишер мавсум давомида 4 бор «сариқ», 1 марта эса «қизил» билан ҳакамлар томонидан «сийланган».\nЎқилди (марта): 1813. Киритилган сана: 2013-11-28 00:00:00.


"Яна 5:0 кўрамизми? Яманни 1:0 га ютса ҳам майли, қолган 4 та голни Саудияга олиб қўйишсин" - мутахассис фикри\n9 июнь, 2021, 22:49\nТеглар:Ўзбекистон МТЖ | ЖЧ-2022 | Саудия Арабистони | Яман | Сингапур\nТерма жамоамизга ишонч катта.\nБугун ўқидим, Саудия Арабистони терма жамоаси ҳам ҳозирда яхши формада экан. Албатта, футболчиларимизга омад тилаймиз. Уларни муҳим ўйинларга ҳар томонлама жиддий тайёрлашлари керак. Йигитларимизнинг ортидан бутун Ўзбекистон уларга мухлислик қилаётганини ҳис қилишлари лозим. Истардимки, футболчиларимиз майдонга худди охирги ўйинга чиққандек курашишлари керак. Таркибимизга қарасак, барчаси яхши ўйинчилар. Позициялар бўйича ҳам Ўзбекистон бўйича энг кучли футболчилар чақирилган. Ўзини кўрсатаётган легионерларимиз ҳам шу ерда. Кейинги босқичга чиқиш вазифасини уддалай оламиз. Барибир ўта жиддий тайёрланиш талаб қилинади. Бугун дўстларимиз билан бирга гуруҳдаги вазиятни кўриб чиқдик. Рости, кўплаб жамоаларда имконият бор экан. Иккала ўйинни ютсак биринчи ўрин билан учинчи босқичга чиқамиз. Иккинчи ўринни эгаллаганлар орасида эса қандайдир ҳисоб-китоб қилинар экан. Нима бўлганда ҳам биз биринчи ўринни олишимиз даркор.\nБиз мухлислар фақат 2 та ғалаба кутияпмиз. Ҳисобни аҳамияти йўқ. 1:0 Дан бўлса ҳам майли мақсад 1-ўрин. Саудия Ўзбекистонда ютганди. Реванш олиш, Саудияда ютиш шарт.\nЖуда тугри энг яхши вариянть факат галаба.Ана ушандагина хеч канака хисоб китобга урин колмайди.Бу боскичда бирни ола билмаган Т/Ж кандай килиб Ж/Чи йулланмасига эга чикиши мумкин?\nВазиятга холис баҳо берсак, Яманни ютса ютар. Лекин, Саудия билан дурранг ўйнайдими, деб қўрқаман.


«Блогерлар ҳам одамми, ака» деган гаплар...\n27.06.2019 19:28 0 3148\nСўнгги йилларда менга энг кўп айтилган гаплар рўйхати билан танишинг:\n— Сиёсатга қарши чиқма!\n— Оқимга қарши сузма!\n— Ҳукуматни танқид қилма!\n— Бу кетишда тепадагилар сени аниқ «синдиришади»!\n— Нима қиласан раҳбарларнинг кўзига ёмон кўриниб?\n— Қамаб қўйишмаса гўрга эди...\n— ва ҳ.к.\nМана, мисол учун яқиндагина кундузи чироқ ёқиб юриш масаласига оид мақоламдан кейин бир ҳурматли акамиз қуйидагича шахсий хабар юборибдилар (сўзма-сўз келтираман):\n«Одамларни исёнга даъват этиш, давлатнинг қонун-қоидаларига ишончсизлик кайфиятини уйғотиш каби айблар қўйилиши мумкин сизга. Ёшлик қилиб, истиқболингизни куйдириб қўйманг».\nБаъзан шайтон юрагимга қутқу солганидан, «ростдан ҳаммага ёмон кўриниб зарилми менга?» деб ўйлаб қолардим. Ҳукумат вакилларию, вазирлар, ҳокимлару ташкилот раҳбарларини кўргани кўзи, отгани ўқи бўлмаса керак, келажагимни барбод қилишга арзийдими шу блогерлигим дердим.\n2014-2017 йилларда битта танқидим туфайли ТВдаги айрим раҳбарлар мени баъзи телеканалларнинг «қора рўйхатига» киритиб қўйишганини ҳам яхши эслайман (товба, худди ТВга чиқмасам ўлиб қоладигандай, менга «запрет» қўйишганига бало борми?).\nЛекин бугун амин бўлдимки, буларнинг барчаси ички қўрқувимиз холос. Цензурани ўзимиз ўйлаб топганмиз, ўзимиз кучайтирганмиз ва ўзимиз уни энг юқори чўққига олиб чиққанмиз. Чунки ҳаммага ҳадик билан қараймиз, ҳаммадан қўрқамиз, овозимизни бировлар эмас, биринчи бўлиб айнан ўзимиз бўғамиз!\nБугун тарихда илк бор 2 нафар блогер давлат мукофотлари билан тақдирланди: мен ҳамда @davletovuz канали муаллифи. Бир қарашда Телеграмдаги энг «ғаламис», Ҳукуматни энг кўп танқид қиладиган, бировлар кўзи билан қараганда «халқни энг кўп гиж-гижлайдиган» икки нафар блогер. Аммо тасаввурларимиз яна бизни алдади, «юқоридагилар» блогерларга умуман бошқача, хайрихоҳлик кўзи билан қарашар экан.\nМенинг ўта шахсий фикримча, Президент ушбу Фармонга имзо чекар экан, мамлакатдаги сўз эркинлигининг янги босқичига старт берди. Сиз ўйлашингиз мумкин, шу иккала блогер давлат мукофоти олдими, демак бўлди, ютуқ уларники, фақат уларга мазза, деб. Аслида ундай эмас.\nАгар масалага кенгроқ қарасак, бу Фармон билан Ўзбекистондаги ҳар бир фуқаро, у қайси соҳада, ким бўлиб ишлашидан қатъи назар, эркин ва мустақил фикр айта олса, ўз сўзига ва фуқаролик позициясига эга бўлса, биз ўйлагандай, Ҳукумат уларни ёмон кўрмаслиги, аксинча уларни қўллаб-қувватлашга тайёрлигини маълум қилмоқчи.\nБу Фармон билан, фуқаролик журналистикасининг ҳар бир вакили, ҳар бир блогер энг юқори даражада тан олиниши мумкинлигига ишора қилишмоқчи.\nДавлат мукофоти берилгандан кейин мен ёки Давлетов.уз дарров «бизда ҳаммаси яхши, ҳаммаси зўр, яшасин мусаффо осмон» деган позицияга ўтмаслигимизни, аксинча бундан илҳомланиб, янада ўткирроқ мавзуларда таҳлилий ва танқидий қалам тебратишда давом этишимизни раҳбарлар ҳам жуда яхши билишади. Аслида уларга айнан шу керак.\nБу мукофот овозни ўчириш эмас, аксинча уни янада баландроқ кўтариш, қолган фуқароларни ҳам қўрқмасдан «гапиришга» ундаш эканлигини яхши англашимиз керак.\nДавлат раҳбари мазкур Фармон орқали биздан айнан шуни сўрамоқда, шу жамият ривожи учун эркин ва ҳур фикрли, нияти холис бўлган инсонларнинг кўпайишини хоҳламоқда.\nХўш, биз бу чақириққа тайёрмизми? Шу жамият ва юрт ривожи учун керак жойида мақтаб, керак жойида раҳбарларнинг жон-жонидан ўтказиб юборадиган аччиқ танқидларимиз билан уларга кўзгу тутишга тайёрмизми? Ҳеч қайси бир гуруҳларнинг ноғорасига ўйнамасдан, холис ва асосли, энг асосийси эркин фикрларимиз билан олис сафарга чиққан давлатга ёрдам беришга тайёрмизми?\nСизчи, сиз бунга тайёрмисиз?\nсўз эркинлиги блогерлар\nТаълим 22/09, 14:14\nҲуқуқ 26/09, 18:10\nАли хўжа, хўжа Али. Ҳоким ўринбосарининг гапи рост бўлса ҳам, ёлғон бўлса ҳам қонунни бузган\nҲуқуқ 09/01, 10:45\nЖамият 19/12, 11:41\nЖамият 07/12, 21:55


Иш ҳақи Туш китобининг талқини - Tushlar-tabiri.uz\nИ - кириллча / О - кириллча\nИш ҳақи Туш китобининг талқини\nТушимга пул тушди туш табири\nАслида, иш ҳақи одамларни бахтли қилади ва кайфиятини яхшилайди. Худди шу нарса тушда содир бўлади. Айниқса, пул катта миқдорда тўланганда ва истакларингизни ҳақиқатга айлантириш учун имконият беринг. Тушдаги иш ҳақи кутилмаган муваффақият белгисидир. Аммо шунга ўхшаш белги хафагарчиликка олиб келиши ҳам мумкин. Иш ҳақи нима учун тушга киради, нимани кутиш керак ва бундай тасаввурларнинг охирида нимага тайёр бўлиш керак, туш таржимони кўрсатиб беради.\nОйлик куни “балансдан ташқарида” белгиси\nСизга катта миқдордаги пул тўланган туш – янги корхонада кутилмаган омад учун. Сиз янги бизнесни бошлашни хоҳласангиз – савдо қилишни ёки бизнесни ривожлантиришни хоҳласангиз – бу вақт бунга жуда мос келади, деб тахмин қилади Миллернинг тушлар китоби.\nТушингизда, сиз ишчиларга иш ҳақи берадиган бухгалтермисиз – ўзингизни ёқтирмай қоласиз, чунки ишларингиз сиз истагандек чиқмайди. Ёмон воқеаларни кутманг, аммо ҳамма нарса аста-секинлик билан бўлади, бу сизни хафа қилишга олиб келади.\nҲаммага иш ҳақи тўланди, лекин сизни таклиф қилишмадими -ойнинг тушлар китоби аслида сизни режалаштирилган топшириқларни бажаришда қийинчиликлар кутмоқда, бу сизнинг мукофотингизга салбий таъсир қилади.\nТарифларни ошириш ёки Бахт яқин …\nТуш китобида тушунтирилганидек, иш ҳақи ошса- даромаднинг кўпайишига. Эҳтимол, бу ерда гап моддий мукофотга умуман тегишли эмас, эҳтимол сиз тез орада онага айланасиз (эркак учун – севгилининг ҳомиладорлиги) ёки яқинда дўстингиз туғиишига\nТушингизда фақат сизнинг иш ҳақингизни кўпайтиришдими, лекин сизнинг ҳамкасбларингизга эмасми – ҳақиқий ҳаётда сиз кўп одамлар дуч келадиган муаммоларнинг олдини олишга қодир бўласиз.\nАгар сизга кассада берилган пулларни қайта санаш имконияти бўлса ёки уларни банкомат орқали олсангиз ва керак бўлган миқдордан каттароқ миқдорни ушлаб турганингизни тушунсангиз – сиз режалаштирган барча нарсалар амалга ошишига қулай вақт келади. Имкониятни бой берманг, деб Лоффнинг тушлар китоби маслаҳат беради.\nИш ҳақининг пасайиши хафа бўлиш белгиси\nСизнинг маошингиз қисқартирилганга ўхшайдими, бошқа ходимларники эса кўпайтирилдими, аксинча – сизнинг кимдандир ёки бирор нарсадан ҳафсалангиз пир бўлади. Ҳозирги вақтда бегоналарга ишонмаслик керак, шунчаки хафа бўлмаслик учун.\nБарча ишчиларга, шу жумладан сизларга ҳам кам иш ҳақи тўланганини туш кўрдингизми – сиз янги иш тутмаслигингиз керак, муваффақиятсизликка учрайсиз ва натижада ўзингизнинг кучингизга ишонмайсиз, деб огоҳлантиради “Баҳор тушлар китоби”.\nСизнинг иш ҳақингиз туширилган, лекин аслида кўпайтирилган бўлса – ҳушёр бўлинг, рақибларингиз ёки умумий бизнесдаги ходимлар томонидан алданиб қолишингиз мумкин.\nСиз чет эл купюраларида иш ҳақи олганингизни туш кўрдингиз ва айирбошлаш операцияси давомида сиз катта миқдордаги пулни йўқотиб қўйдингизми – аслида бир қатор қайғу, келишмовчиликлар ва суиистеъмоллар кўзда тутилган, Тсветковнинг тушлар китобида.\nТушдаги жарималар ва бонуслар – ҳақиқатда қувонч ва қайғуга\nСиз ишингизда бонусли мукофот билан мукофотланганингизни туш кўрдингизми – дўстларингиз билан биргаликда сиз ажойиб дам олиш кунларини ўтказасиз 21-асрнинг тушлар китобига кўра.\nТушингизда сизни мукофотдан маҳрум қилганини ёки бирор нарса учун жаримага тортилганингизни кўрдингизми–аслида булар йўқотиш учун. Мулкингизни йўқотиш ва ўғриларнинг ҳийла-найрангларидан эҳтиёт қилинг.\nСиз бошлиқлар ва бухгалтерларнинг иш ҳақининг кўпайиши ҳақида суҳбатини эшитганингиз, иш жойингиздаги ходимларга хабар берганингиз, аммо юқори иш ҳақи ўрнига сизга кам иш ҳақи тўланганини тушингизда кўрдингизми – аслида бундай туш, маъносиз кутишлар ва режаларни барбот бўлишининг рамзи сифатида қабул қилинади, деб таъкидлайди Шарқ донишмандлари.